recursal/SuperWikiNEXT-32B huggingface dataset:
「世界遺產名錄」跳轉嚟呢度。要睇無綫電視節目系列，請去【**世界遺產名錄 (節目)**】。

聯合國世界遺產
**世界遺產**（粵拼：sai3 gaai3 wai4 caan2，英文：World Heritage），全名**聯合國世界遺產**（UNESCO World Heritage Site），係指由聯合國支持、聯合國教科文組織負責執行嘅國際公約建制，佢係以認定對全球人類都有好大自然、文化價值嘅地方，並且好好噉保存呢啲地方為目標。

統計同紀錄
-----

截至2015年6月嘅第39屆世界遺產年會，世界上一共有世界遺產1031項，其中文化遺產802項，自然遺產197項，文化同自然雙重遺產32項。喺190個世界遺產公約締約國之中，總共有161國擁有世界遺產。

### 各洲世界遺產數

| 區域 | 文化 | 自然 | 雙重 | 合計 |
| --- | --- | --- | --- | --- |
| 非洲 | 48 | 37 | 4 | 89 |
| 阿拉伯國家 | 71 | 4 | 2 | 77 |
| 亞洲同太平洋地區 | 161 | 59 | 11 | 232註1 |
| 歐洲同北美洲 | 408 | 61 | 10 | 479註2 |
| 拉丁美洲同加勒比地區 | 91 | 36 | 4 | 131 |
| 合計 | 779 | 197 | 31 | 1007 |

* 註1：俄羅斯同高加索國家嘅世界遺產係計落歐洲度。
* 註2：烏布蘇盆地（蒙古文版）係蒙古國同俄羅斯共有嘅自然遺產，分別計咗落亞洲同歐洲度。

註
-

1. ↑  World Heritage List
《**世界計畫 繽紛舞台！ feat.初音未來**》（日文：プロジェクトセカイ カラフルステージ! feat.初音ミク，簡稱「プロセカ」）係世嘉同Colorful Palette合作推出嘅手機音樂遊戲，以初音未來同埋VOCALOID歌曲為主題。日本版由2020年9月30號開始營運，臺港澳版由2021年9月30號開始營運，國際英文版將由2021年12月7號開始營運。

角色一覽
----

### 虛擬歌手

初音未來（初音ミク, 聲：藤田咲?）
鏡音鈴（鏡音リン, 聲：下田麻美?）
鏡音連（鏡音レン, 聲：下田麻美?）
巡音流歌（巡音ルカ, 聲：淺川悠?）
MEIKO（MEIKO, 聲：拜鄉芽衣子?）
KAITO（KAITO, 聲：風雅直人?）
### Leo/need

星乃一歌（星乃 一歌（ほしの いちか）, 聲：野口瑠璃子?）
天馬咲希（天馬 咲希（てんま さき）, 聲：礒部花凜?）
望月穗波（望月 穂波（もちづき ほなみ）, 聲：上田麗奈?）
日野森志步（日野森 志歩（ひのもり しほ）, 聲：中島由貴?）
### MORE MORE JUMP!

花里實乃理（花里 みのり（はなさと みのり）, 聲：小倉唯?）
桐谷遙（桐谷 遥（きりたに はるか）, 聲：吉岡茉祐?）
桃井愛莉（桃井 愛莉（ももい あいり）, 聲：降幡愛?）
日野森雫（日野森 雫（ひのもり しずく）, 聲：本泉莉奈?）
### Vivid BAD SQUAD

小豆澤心羽（小豆沢 こはね（あずさわ こはね）, 聲：秋奈?）
白石杏（白石 杏（しらいし あん）, 聲：鷲見友美Jiena?）
東雲彰人（東雲 彰人（しののめ あきと）, 聲：今井文也?）
青柳冬彌（青柳 冬弥（あおやぎ とうや）, 聲：伊東健人?）
### Wonderlands × Showtime

天馬司（天馬 司（てんま つかさ）, 聲：廣瀨大介?）
鳯笑夢（鳳 えむ（おおとり えむ）, 聲：木野日菜?）
草薙寧寧（草薙 寧々（くさなぎ ねね）, 聲：Machico?）
神代類（神代 類（かみしろ るい）, 聲：土岐隼一?）
### 25點，Nightchord見。

宵崎奏（宵崎 奏（よいさき かなで）, 聲：楠木燈?）
朝比奈真冬（朝比奈 まふゆ（あさひな まふゆ）, 聲：田邊留依?）
東雲繪名（東雲 絵名（しののめ えな）, 聲：鈴木實里?）
曉山瑞希（暁山 瑞希（あきやま みずき）, 聲：佐藤日向?）

出面網頁
----

* 官方網站（日文）
**中國共產黨第三次全國代表大會**於1923年6月12號至20號响廣州召開。會址位於廣州東山恤孤院路后街31號（而家恤孤院路3號）。陳獨秀、李大釗、毛澤東、蔡和森、陳潭秋、惲代英、瞿秋白、張國燾、李立三、項英等來自全國各地同莫斯科嘅代表近40人出席大會，佢哋代表咗全國420名黨員。共產國際代表馬林出席咗會議。陳獨秀主持會議並代表第二屆中央執行委員會作報告。

大會嘅主要議程有三項：

* 討論黨綱草案
* 討論同國民黨建立革命統一戰線問題
* 選舉黨嘅中央執行委員會

會議嘅中心議題係討論同國民黨合作、建立革命統一戰線嘅問題。陳獨秀喺報告中，着重說明咗中國共產黨決定同國民黨建立革命統一戰線嘅依據同過程。班代表就共產黨員以個人身份加入國民黨、建立革命統一戰線嘅問題進行咗熱烈嘅討論。

大會選舉陳獨秀、蔡和森、李大釗、譚平山、王荷波、毛澤東、朱少連、項英、羅章龍等9人為中央委員，鄧培、張連光、徐梅坤、李漢俊、鄧中夏5人為候補中央委員，由陳獨秀、蔡和森、毛澤東、羅章龍、譚平山（後由於譚平山調職，改為王荷波）5人組成中央局，陳獨秀為委員長，毛澤東為秘書，羅章龍擔任會計，負責中央日常工作。

中共三大根據馬克思列寧主義嘅策略原則同共產國際嘅指示，結合中國革命嘅具體情況，充分發揚民主，响分析中國社會矛盾同明確中國革命性質嘅基礎上，正確解決咗建黨初期黨內喺國共合作問題上存在嘅重大分歧，統一咗全黨嘅認職，正式確定咗共產黨員以個人身份加入國民黨，同國民黨進行黨內合作嘅策略方針，令黨能夠團結一切可能聯合嘅力量，共同完成反帝反封建嘅民主革命任務。

中共三大之後，响中國共產黨嘅推動下，孫中山先生對國民黨進行咗改組，確定咗聯俄、聯共、扶助農工嘅三大政策，召開咗國共合作嘅中國國民黨第一次全國代表大會，第一次國共合作正式建立，全國掀起咗聲勢浩大、轟轟烈烈嘅反帝反封建嘅革命群眾運動，順利進行咗北伐戰爭，促進咗中國革命嘅高漲。但係，大會對於無產階段領導權問題、農民問題同埋軍隊問題冇被應有嘅重視。

中共三大完嗰日，班代表嚟到黃花崗烈士墓前，响瞿秋白嘅指揮下高唱《國際歌》。中國共產黨第三次代表大會，就喺《國際歌》聲中閉幕。

出面網頁
----

* 中國共產黨第三次全國大會宣言（大陸簡體）
* 中國共產黨第一次修正章程（大陸簡體）

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
喺正陽門下邊嘅「中國公路零公里點」標記牌
 **中國公路零公里點**（粵拼：zung1 gwok3 gung1 lou6 ling4 gung1 lei5 dim5）
，又嗌**中國公路零公里起點碑**或**中國公路零公里標誌**，係中國北京嘅標記性建築，2006年9月24號起好，喺西城區同東城區交界，前門步行街北邊同正陽門城樓南邊、前門站A出入口西邊之間。

佢亦係中國公路起點象徵，亦代表中國大陸嘅101～113國道嗰13條國家級公路同G1～G9嗰9條國家級高速公路嘅起點。入面有東、南、西、北4個方向，代表嘅係古代嘅青龍（東）、朱雀（南）、白虎（西）、玄武（北）。入面一堆畫成車轆噉啲放射線代表嘅係以北京做中心，向四周圍放射嘅中國公路網。

攷
-

* 零公里标志 360Doc

| * 睇
* 傾
* 改
中國大陸嘅城市原點 |
| --- |
| 廣東 | 廣州「城市原點」標誌 | 中山「城市原點」標誌 | 湛江「城市原點」標誌 |
| 上海 | 上海城市座標原點 | 上海市公路零公里起點 |
| 重慶 | 重慶市座標原點 | 重慶市公路零公里起點 |
| 北京 | 中國公路零公里點 |
| 河北 | 保定城市原點 | 唐山市「公路零公里」標誌 | 滄州市城市原點標誌 | 承德「城市原點」標誌 | 邯鄲「城市原點」標誌 | 邢臺「城市原點」標誌 | 明長城入海處地理信息標誌 | 廊坊城市原點 |
| 江蘇 | 南京市城市原點標誌 | 無錫市城市原點 | 連雲港「城市原點」標誌 |
| 浙江 | 杭州市城市原點標誌 |
| 四川 | 成都市城市原點標誌 |
**中國共產黨第二次全國代表大會**於1922年7月16號至23號响上海召開。會址响當時嘅上海公共租界西區南成都路輔德里625號（而家上海成都北路7弄30號）李達嘅寓所。12人出席會議，代表全國195名黨員。

代表名單
----

出席二大嘅代表有：中央局委員陳獨秀、張國燾、李達，上海嘅楊明齋，北京嘅羅章龍，山東嘅王盡美，湖北嘅許白昊，湖南嘅蔡和森，廣州嘅譚平山，中國勞動組合書記部代表李震瀛，中國社會主義青年團臨時中央局代表施存統。

決議
--

大會通過咗《中國共產黨第二次全國代表大會宣言》、《中國共產黨章程》以及《關於「世界大勢與中國共產黨」的議決案》、《關於「國際帝國主義與中國和中國共產黨」的決議案》、《關於「民主的聯合戰線」的議決案》、《中國共產黨加入第三國際決議案》、《關於議會行動議決案》、《關於「工會運動與共產黨」的議決案》、《關於少年運動問題的決議案》、《關於婦女運動的決議案》、《關於共產黨的組織章程決議案》等9個決議案。大會制定咗黨嘅綱領，重將成果响宣言中體現。大會重通過咗加入共產國際嘅決議。

呢次大會明確提出咗中國共產黨嘅最高綱領同最低綱領。黨嘅最高綱領，即最終目標係：「中國共產黨是中國無產階級的政黨。他的目的是要組織無產階級專政，用階級鬥爭的手段，建立勞農專政（即無產階級專政）的政治，鏟除私有制度，漸次達到一個共產主義的社會。」黨嘅最低綱領，即黨响民主革命階段嘅奮鬥目標同革命嘅基本任務係：「清除內亂，打倒軍閥，建設國內和平」；「推翻國際帝國主義的壓迫，達到中華民族完全獨立」；「統一中國為真正民主共和國」。

選舉
--

大會選舉陳獨秀、張國燾、蔡和森、鄧中夏、高君宇組成中央執行委員會，陳獨秀擔任委員長，蔡和森、張國燾分別負責黨嘅宣傳同組織工作。大會決定出版黨中央機關刊物《向導》，並由蔡和森任主編。

毛澤東冇參加二大
--------

毛澤東冇參加中國共產黨第二次全國代表大會。斯諾喺《西行漫記》中寫到，毛澤東曾經回憶：「第二次黨代表大會在上海召開，我本想參加，可是忘記了開會的地方，又找不到任何同志，結果沒能出席。」

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
**新華輪**（**s. s. Hsin Wah**）係招商局一隻輪船，主要行省城到上海嘅航綫，途中會經過香港。隻船1921年造，雖然喺招商局來講係新船，但多災多難，畀中國政府徵用過運軍用物資，畀海賊劫過，1929年重喺香港撞橫欄島沉船，死咗約四百人。

出廠
--

新華輪係英國蘇格蘭格拉斯哥，由造船商Messrs Napier and Miller爲招商局做嘅。船1921年出廠，出廠時1940噸，長270呎，闊40呎，深21.6呎。

自始至終，船東（Owner）都係招商局輪船公司（China Merchants Steam Navigation Company）。而船主（Master）係贊臣（M. P. Jensen），佢同招商局做咗超過十年嘢，好熟中國沿海水路。

隻船係冇無綫電，所以同佢之後沉船死咁多人都有啲關係。

航綫
--

新華輪行華南沿岸，搭客唐人爲主，會停廣東省城、香港、汕頭、上海等地。

遇劫
--

1928年，新華輪復航。1928年4月12號禮拜四下晝，由上海出發，有三百個客同三百噸貨。4月14號禮拜六挨晚，喺福建附近，先前混喺客度嘅海賊發難，劫咗隻船。4月15號禮拜日晚黑，隻輪劫咗去近陸豐嘅三洲口（Samchau Inlet）。刼搭客現金20000圓港紙，重有珠寶，另外劫絲綢值12000圓港紙。佢哋擄咗五個客上輪嘅艇，重有船長（Captain）／船主贊臣（M. P. Jensen），大伙／大副（Chief Officer）賴氏（Lices）同另外三個海員擄埋上岸。班海賊返轉頭，但只係帶返大副。

跟住中山艦（gunboat Chung Shan）出現，向住輪來緊。海賊即刻走上岸，而船長等人爬返隻艇去輪度。重同時發訊畀中山艦。艦派人去追賊，但兩個鐘無功而還。

之不過，比起當時同類案情況好好多。起碼無流血，賊對受害人都好相與。

雙船遇劫後，最後駛去香港。

沉船
--

橫欄島
隻船一如以往，由上海去省城，中間過香港同汕頭。隻船1929年1月11號喺上海出發，有103個船員，同約莫300個客，當中30個係女人，重有唔知幾個細路，同埋估計帶往2200箱貨去香港，另外重有唔少去省城。唔少搭客係解甲歸田嘅兵。中間喺佢喺汕頭上貨，重上多廿個客。

### 出事經過

喺1月15號正午早少少，隻船離開汕頭，向香港行。去到1月16號未天光三點鐘，就來到香港境內。當時好大風，海起晒浪。當時二副睇住隻船，船長落咗去休息。輪去到橫欄燈塔東便，看燈嘅人發覺隻船太近橫欄島北，嗰處近島有好多石。

3點40分，就橫欄發出通知，隻輪觸礁。擱淺後一個鐘內，至少有船四艘行過。但係天未光，天氣極差，無人發覺。而船又畀無浪沖返出海，到天光時分，太古船塢派船營救，但船都沉得七七八八，無可挽救。沉船之時，有啲搭客喺海度浮沉。而少數人好彩，畀香港仔同筲箕灣出海嘅水上人救起，最後送咗去尖沙嘴水警度。

全船除咗呢廿六人救得返，其餘大約四百人都葬身大海，是爲香港最大海難。

打撈
--

招商局無力打撈，事後將船拍賣，由得主打撈上水。

註
-

1. ↑  s. s. 係steamship，即係火船或者輪船咁解
2. 1 2 3 4 5 6 7 8 9 10 11 12 13 14  *Ship Sink Off Waglan*. *The Hongkong Telegraph*. 1929-01-16.
3. ↑  "ss HSIN-WAH".`{{cite web}}`: CS1 maint: url-status (link)
裴莉言嘉
**裴莉言嘉**（1982年7月18號—），全名**裴莉言嘉·卓芭拉**（*Priyanka Chopra*），係而家當紅嘅印度波里活女影星。渠重響2000年摞到21世紀第一個印度小姐同埋全球世界小姐。

早年
--

裴莉言嘉喺賈坎德邦嘅詹雪脯（*Jamshedpur*）出世，渠阿爸係Ashok Chopra，阿媽Madhu Akhauri，兩個都係印軍嘅軍醫，屋企重有個細佢八歲嘅細佬Siddharth Chopra。

裴莉言嘉童年時代喺北方邦嘅柏瑞利（Bareilly）生活過。讀過聖馬利亞·葛雷蒂學校（St. Maria Goretti）。阿爸、阿媽送兩個仔女去美國麻省留學，後來到美國麻塞諸塞州牛頓北中學（Newton North High School）留學，然後入艾奧瓦州北雕爾塔高中（North Delta Senior Secondary School），2000年初返柏瑞利嘅軍辦中學學成畢業。

之後，裴莉言嘉入咗孟買嘅栽賢學院（*Jai Hind College*），冇耐報名參加印度小姐競賽，摞到冠軍，並代表印度出賽世界小姐，又不負重望摘取桂冠。佢做咗世界小姐之後就退咗學。

當年係20世紀最後一年，印度佳麗同時贏到世界小姐（渠本人）、環球小姐（喇拉杜打──*Lara Dutta*）同亞太小姐（荻雅梅莎──*Diya Mirza*）嘅冠軍，正式前所未有。

演藝生涯
----

贏咗世界小姐之後，渠入咗娛樂圈。開頭演咗好幾部電影都表現嘛嘛，沉咗一陣，2004年部影片《好女十八嫁（*Mujhse Shaadi Karogi*）》獲得成功，成為票房大炸彈。第二年佢響電影《世界真係細（*Andaaz*）》度出演一個反派角色因此得到嗰年度嘅《印度電影觀眾──反派角色獎》。

以下係佢嘅三部代表作：

* 《好女十八嫁（*Mujhse Shaadi Karogi*）》（2004年）── 嫁還嫁，搞笑還搞笑，部片出盡花臣𧨾觀眾開心。媒介第一次讚佢好嘢。
* 《孟買大追捕 2（*Don—the chase begins again*）》（2006年）──呢部係至今票房最大收穫嘅一部警匪片，佢演反角。
* 《愛情的禮讚（*Salaam E Ishq*）》（2007年）──由尼琪阿凡提導演嘅歌舞片，波里活嘅明星出曬陣。佢演一個專門想靠製造花邊新聞提昇自己人氣嘅新紮影星，觀眾都話佢做得好逼真。

出面網頁
----

* 裴莉言嘉喺互聯網電影資料庫嘅資料（英文）

|  |  |
| --- | --- |
|  | 維基同享有多媒體嘅嘢：**Priyanka Chopra** |
相機快門
**快門**（**shutter**），又叫**失打**，係相機同攝影機入便，控制光入架機一道門。

相機
--

門開閂一次嘅速度，就決定幾多光入，通常以秒為單位。快門慢畀多啲光入，快門快畀少啲光入。佢好似一開一閂嘅窗簾，開閂得越慢，就越多光入。快門亦都控制埋光圈，即係打開時，個窿有幾大。

快門用數字表示，數字表示秒值，時間越快，光入得越少。每級快門值以秒為單位，由慢到快有：30、15、8、4、2、1、1/2、1/4、1/8、1/15、1/30、1/60、1/125、1/250、1/500、1/1000、1/2000、1/4000等等。每細一級快門，就代表少一半光入；即每大一級快門，就多一倍光入。各值之間可以有半級快門，好似1/60秒同1/125秒之間，有1/90秒；1/250秒同1/500秒之間，有1/350秒等。每個相機都有佢**最慢快門**同**最快快門**，好似相機之最慢快門係2秒，最快快門係1/2000秒等等。

另有一級B快門，B係英Bulb，即燈膽咁解。佢意思係大量曝光。當相機校到B快門嗰陣，撳住**快門掣**，快門就會打開，直至到手指離開快門掣為止，快門先至閂埋。因為人會手震，撳住會震到部機，所以會另有快門繩（失打繩），來遙控個快門。

攝影機
---

用數碼攝影機拍片，講快門都有用相機一樣嘅講法，但係傳統上拍片唔係講速度，而係講角度，因為攝影機嘅快門本係係一塊一直轉住嘅圓片，幾多光入架機係由圓片開咗幾大角度嘅批形竉控制，個竉開得越細，就越少光入到；用爾種方法講嘅快門角度一般有 360°、180°、90°、72° 同 60° 等等，喺 24 FPS 大概對應 1/25、1/50、1/100、1/120 同 1/160。

攷
-

1. ↑  Bone, Mark (2020年9月18號). *CAMERA SHUTTER: Should You Only Use 1/50 for Video?* (YouTube video) (加拿大英文). 喺2023年1月1號搵到.
**循環無窮分數**（Periodic Continued Fraction）係無窮分數嘅其中一種，就好似循環小數咁，係無窮分數嘅表達方法，佢有啲位置係會循環。

定義
--

一個循環無窮分數{\displaystyle [a\_{0},a\_{1},\cdots ,a\_{n},\cdots ]}，對應一個不變嘅{\displaystyle h}同一個夠大既{\displaystyle n}，會滿足{\displaystyle a\_{n}=a\_{n+h}}。

一般會叫{\displaystyle h}做呢個循環嘅周期。

例子：{\displaystyle [{\overline {1,2}}]=[1,2,1,2,1,2,\cdots ]}


[

1
,
2

¯

]
=
1
+

1

2
+

1

1
+

1

2
+
⋯



{\displaystyle [{\overline {1,2}}]=1+{\frac {1}{2+{\frac {1}{1+{\frac {1}{2+\cdots }}}}}}}

{\displaystyle [{\overline {1,2}}]=1+{\frac {1}{2+{\frac {1}{1+{\frac {1}{2+\cdots }}}}}}}因為{\displaystyle x=[{\overline {1,2}}]=[1,2,[{\overline {1,2}}]]=[1,2,x]}，所以


x
=
[

1
,
2

¯

]
=
1
+

1

2
+

1
x


{\displaystyle x=[{\overline {1,2}}]=1+{\frac {1}{2+{\frac {1}{x}}}}}

{\displaystyle x=[{\overline {1,2}}]=1+{\frac {1}{2+{\frac {1}{x}}}}}計算



x

=
1
+

1

2
+

1
x



x

=
1
+

1

2
x

x

+

1
x



x

=
1
+

1

2
x
+
1

x


x

=
1
+

x

2
x
+
1


x

=

2
x
+
1

2
x
+
1

+

x

2
x
+
1


x

=

2
x
+
1
+
x

2
x
+
1


x
(
2
x
+
1
)

=
3
x
+
1

2

x

2

+
x

=
3
x
+
1

2

x

2

−
2
x
−
1

=
0

x

=

2
±

4
+
8

4



x

=

2
+
2

3

4



x

=

1
+

3

2



{\displaystyle {\begin{aligned}x&=1+{\frac {1}{2+{\frac {1}{x}}}}\\x&=1+{\frac {1}{{\frac {2x}{x}}+{\frac {1}{x}}}}\\x&=1+{\frac {1}{\frac {2x+1}{x}}}\\x&=1+{\frac {x}{2x+1}}\\x&={\frac {2x+1}{2x+1}}+{\frac {x}{2x+1}}\\x&={\frac {2x+1+x}{2x+1}}\\x(2x+1)&=3x+1\\2x^{2}+x&=3x+1\\2x^{2}-2x-1&=0\\x&={\frac {2\pm {\sqrt {4+8}}}{4}}\\x&={\frac {2+2{\sqrt {3}}}{4}}\\x&={\frac {1+{\sqrt {3}}}{2}}\end{aligned}}}

{\displaystyle {\begin{aligned}x&=1+{\frac {1}{2+{\frac {1}{x}}}}\\x&=1+{\frac {1}{{\frac {2x}{x}}+{\frac {1}{x}}}}\\x&=1+{\frac {1}{\frac {2x+1}{x}}}\\x&=1+{\frac {x}{2x+1}}\\x&={\frac {2x+1}{2x+1}}+{\frac {x}{2x+1}}\\x&={\frac {2x+1+x}{2x+1}}\\x(2x+1)&=3x+1\\2x^{2}+x&=3x+1\\2x^{2}-2x-1&=0\\x&={\frac {2\pm {\sqrt {4+8}}}{4}}\\x&={\frac {2+2{\sqrt {3}}}{4}}\\x&={\frac {1+{\sqrt {3}}}{2}}\end{aligned}}}

循環無窮性質
------

循環無窮有一個決定性嘅條件，去決定一個數字係唔係可以寫成循環分數。

### 二次無理數

一個無理數{\displaystyle x\in \mathbb {R} }係**二次無理數**或**平方無理數**（Quadratic Irrational），咁即係話佢係一條二次多項式（Quadratic Polynomial）嘅根（Root），而呢個多項式係喺{\displaystyle \mathbb {Q} }上面嘅，即係每一個項嘅常數都係{\displaystyle a\_{n}\in \mathbb {Q} }。

### 循環無窮性質

一個無限無窮簡單無窮分數係一個循環分數，咁佢一定（{\displaystyle \iff }）係平方無理數。

睇埋
--

* 無窮分數
* 局部趨向
* 局部趨向數列
* 無窮分數趨向性
* {\displaystyle e}嘅無窮分數
* 兩個平方之和

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
|  |
| --- |
|  **太平洋颱風季**：主題頁 - 專題同編輯指南 |


**超強颱風茉莉**（英文：**Super Typhoon Melor**，‎國際編號：**0918**，JTWC：**20W**，台灣：**米勒**）係2009年太平洋颱風季嘅一個熱帶氣旋。

發展過程同路徑
-------

呢部分嘅時間係東八區時間（UTC+8）。

9月28號，一個地區嘅對流雲層形成係東北波納佩大約370公里（250英里）。衛星圖像顯示，低層環流中心已經開始形成。係9月28號果晚，聯合颱風警報中心發出左熱帶氣旋生成嘅警報。9月29日，日本氣象廳同聯合颱風警報中心同一時間將**米勒**升格做熱帶低氣壓。9月30日，日本氣象廳報告話，熱帶低氣壓已加強做一個熱帶風暴，並且俾個國際指定嘅名**0918**。10月1日米勒進一步加強，由強烈熱帶風暴加強做一個颱風。強度繼續加強，係同一天嘅下晝，聯合颱風警報中心報告話，茉莉已增強做一級風力（薩菲爾-辛普森颶風等級）。在短短4個鐘，再迅速增強做三級風力（薩菲爾-辛普森颶風等級）。

影響
--

呢部分嘅時間係東八區時間（UTC+8）。

下面段文未譯好，歡迎你幫手。
### 關島

米勒颱風（Melor）目前中心位置在美國屬地關島東方490公里處，持續朝西北馬里亞納群島的方向前進，預計週末就會直撲該群島，威力也將增強至接近最大。美國海軍聯合颱風警報中心（JTWC）在簡報中指出，米勒「預計以近乎超級颱風的強度通過該群島」，並且掀起高過8公尺的巨浪。米勒颱風今天每小時風速達到225公里，預料接下來24小時之內會逐漸增強，4日前可能達到每小時258公里。塞班島（Saipan）與蒂尼安島（Tinian）都已發布颱風警報，關島則已發布熱帶風暴警報。美國聯邦緊急災難處理署（Federal EmergencyManagement Agency）署長傅格特（Craig Fugate）在華盛頓告訴記者：「根據預測，米勒將增強為超級颱風。如果颱風侵襲北馬里亞納與關島，我們隨時準備支援。」

### 台灣

最新氣象資料顯示，芭瑪颱風、米勒颱風暴風圈正逐漸向台灣接近，適逢中秋佳節，縣長蘇煥智特別指示，台南縣各級災害防救相關單位，應密切注意颱風未來行進路徑，確實做好各項颱風災害防救準備措施，並請民眾注意颱風動向，確實做好防颱準備。縣長蘇煥智表示，請住在河川沿岸民眾，應嚴加防範溪水暴漲，住在山區民眾應防範坍方、落石、土石流等事故，居住在低窪地區及容易海水倒灌地區的民眾，應保持警戒，注意因應淹水情形。

### 日本

日本氣象廳歸為強颱的米勒颱風，目前正在日本東南方，以每小時15公里的速度往西移動。日本放送協會氣象主播：「18號颱風(米勒)，在關東東南方海域，目前最大風速為50公尺，是威力很大的強颱，這個颱風目前一邊往西移動，然後北上，會從7日開始到8日，可能接近本州附近。」日本氣象廳指出未來一週，強颱米勒將對南部的琉球等地造成影響，要民眾做好防颱準備。

資料來源
----

1. ↑  〈平成２１年台風第１８号による被害状況等について（第７報）〉 (PDF) (日文). 總務省消防廳. 2009-10-13 15:00(UTC+9). 喺2009-10-13搵到. `{{cite news}}`: Check date values in: `|date=` (help)CS1 maint: url-status (link)
2. ↑  〈強颱米勒逼近關島 恐增強為超級颱風〉 (臺灣中文). 法新社. 2009-10-03. 喺2009-10-03搵到.
3. ↑  〈南縣／嚴防芭瑪、 米勒颱風　呼籲民眾做好防颱措施〉 (臺灣中文). Yahoo!奇摩新聞. 2009-10-03. 喺2009-10-03搵到.
4. ↑  〈米勒颱風　NHK：7日接近本州地區〉 (臺灣中文). Yahoo!奇摩新聞. 2009-10-03. 喺2009-10-03搵到.

睇埋
--

* 2009年太平洋颱風季
* 熱帶氣旋

連出去
---

* （英文） 聯合颱風警報中心
* （英文） 日本氣象廳
* （正體中文 - 台灣） 中華民國交通部中央氣象局
* （白話文） 香港天文台
* （繁體中文 - 香港） 澳門地球物理暨氣象局
* （英文） 菲律賓大氣地球物理和天文管理局


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2009年太平洋颱風季嘅熱帶氣旋**（改）

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A\* | B\* | C\* | 01 | Un | 02 | 03 | 04 | 05 | H\* | 06 | 07 | 08 | 09 | M^ | 10 | Un | Un | 11 | 02C^ | 12 | Un | 13 | 14 | 15 | Un | 16 | 18W# |
|  |
| 17 | 18 | 19 | 20 | Un | 21 | T\* | 25W# | U\* | 22 | Un | 28W# | Un |

 | 

|  |
| --- |
| 日本氣象廳熱帶氣旋等級 |
| TD | TS | STS | TY |

|  |
| --- |
| 香港天文台颱風等級 |
| TD | TS | STS | T | ST | SuperT |

\* PAGASA名# JTWC編號^ 其它氣象台 |
客西馬尼園
**客西馬尼園**（古希臘文：Γεθσημανι，羅馬拼音：Gethsēmani；希伯來文：גת שמנים‎，羅馬拼音：Gat Shmanim；亞拉姆文：גת שמנא‎，羅馬拼音：Gaṯ Šmānê；意思係 ｢榨油嘅地方｣），天主教譯**革責瑪尼**，係耶路撒冷嘅一個果園，根據《新約聖經》同基督教傳統，耶穌畀人釘十字架嘅前一晚，耶穌同佢嘅門徒喺最後嘅晚餐之後嚟到呢度禱告。根據《路加福音》第22章第43–44節記載，耶穌喺客西馬尼園極之憂傷，「汗珠如大血點滴落喺地上」。客西馬尼園亦係耶穌俾佢嘅門徒加略人猶大出賣嘅地方。此外，東正教傳統上認為，客西馬尼園喺使徒安葬耶穌嘅阿媽瑪利亞嘅地方。

客西馬尼園位於橄欖山下嘅汲淪谷，今日位於耶路撒冷市內。萬國教堂就位於客西馬尼園，614年被薩珊王朝摧毀，之後由十字軍重建，大概喺1219年再度被毀。喺橄欖山上係俄羅斯正教會嘅抹大拉馬利亞教堂，有拜占庭/俄羅斯風格嘅金色洋蔥形屋頂，係沙皇亞歷山大三世為紀念佢嘅媽媽而興建。

｢客西馬尼｣ 嘅名記載咗喺《馬太福音》26章36節同《馬可福音》14章32節，希臘文原文係 Γεθσημανι（Gethsēmani），係亞拉姆文 גת שמנא（Gaṯ-Šmānê）譯音，意思係「榨油嘅地方」，而「油」係指橄欖油。可能係由於當時喺呢度種植咗好多橄欖樹。《馬可福音》14章32節冇寫名，只係寫咗「一個地方」，而《約翰福音》18章1節就只係寫咗「一個園子」。

參考
--

1. ↑  〈馬太福音〉26章36節（基督教和合本：〈太〉26:36、天主教思高本：〈瑪〉二十六36）.
2. ↑  個名最後嗰個字母係乜，唔同學者有唔同見解，可以參考希臘原文嘅〈馬可福音〉14章32節（SBL 希臘文新約：Κατά Μάρκον 14:32；可以睇埋：基督教和合本：〈可〉14:32、天主教思高本：〈谷〉十四32）.
3. ↑  Metzger & Coogan (1993). *Oxford Companion to the Bible*, p. 253.

### 來源

書籍
* Metzeger, Bruce M.; Coogan, Michael D. 編 (1993). *The Oxford Companion to the Bible*. Oxford, UK: 牛津大學出版社. ISBN 0-19-504645-5.
《**女校風雲之邪教入侵**》（Angel Hunter），係1992年港產片，由周慧敏、吳家麗、劉青雲、黃秋生、吳孟達主演，導演係孫仲。呢套戲以虛假嘅「邪教入侵校園事件」點出1990年代初香港人面對未來社會嘅驚慌同軟弱。

故仔以1980年代未、1990年代初嘅香港為場景，片中不時帶過「97回歸問題」、「90年代移民潮」、「政治（宗教）洗腦」等社會問題。由於1989年發生六四事件，加上國家過往嘅形象問題，最後引致大量港民移民，離開家園，所以喺呢個敏感時期提及「邪教」，令人有所反思社會問題。

劇情簡介
----

女學生 Maggie 離奇被殺，社工周文傑懷疑 Maggie 嘅死同邪教有關，就同姓張嘅「宗教博士」進行調查。傑同博士成功混入邪教後，遇到 Maggie 生前好友 May。原來 May 為 Maggie 嘅死而傷心過度，並被邪教中人文瑛乘機呃 May 入會，意志薄弱嘅 May 逐漸被教主洗腦同埋控制。

傑同博士決意救出 May，但行動被教主發現。教主就下令追殺兩人，博士終於被殺。另外，教主為將傑置諸死地，先用 May 引佢出現，但傑為救 May 隻身赴會，並血戰邪教。教主喺危急情況下，命 May 槍殺傑……

參考
--

1. ↑  女校風雲之邪教入侵 (1992)
2. ↑  〈存档副本〉. 原著喺2014年2月3號歸檔. 喺2012年11月18號搵到.
3. ↑  女校風雲之邪教入侵電影介紹
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

**八元數**係四元數嘅廷伸而且使用符號 {\displaystyle \mathbb {O} }。

史
-

八元數係喺1843年，John Graves寄畀威廉·盧雲·哈密頓嘅一封信入面第一次提到。後來八元數喺1845年由Arthur Cayley自己一個獨立發表。

Arthur Cayley發表嘅八元數同John Graves寄畀威廉·盧雲·哈密頓嘅信中所提及嘅八元數並冇關係。

單元乘法表
-----

八元數可以睇成係透過實數構造而成嘅八維向量空間，佢嘅乘法係由八個單位元素（1, *i*, *j*, *k*, *l*, *m*, *n*, *o*）遵循以下嘅規則而進行嘅：

{\displaystyle {\begin{matrix}i^{2}=j^{2}=k^{2}=l^{2}=m^{2}=n^{2}=o^{2}=-1\\i=jk=lm=on=-kj=-ml=-no\\j=ki=ln=mo=-ik=-nl=-om\\k=ij=lo=nm=-ji=-ol=-mn\\l=mi=nj=ok=-im=-jn=-ko\\m=il=oj=kn=-li=-jo=-nk\\n=jl=io=mk=-lj=-oi=-km\\o=ni=jm=kl=-in=-mj=-lk\end{matrix}}}

八元數乘法並唔滿足交換律：

{\displaystyle ij=-ji\neq ji\,}
亦都唔滿足結合律：

{\displaystyle (ij)l=-i(jl)\neq i(jl)\,}

睇埋
--

* 實數
* 複數
* 四元數
* 十六元數
**客氣**係一種待人態度，以客自居，言行舉止，同人保持距離，唔親近。有時會視為拘禮。然而太過就好假，虛偽，唔真心，會令人反感。現今客氣唔好唔壞，多數講人客送禮多，或者推辭人家好意。古時意味有唔同，就唔咁睇，太多數貶義。

客氣唔同範疇，有其他用意思。見醫就話邪氣入體。見天文話外來之氣。

文
-

客氣有典故。左傳定公八年，「公侵齊、攻廩丘之郛、主人焚衝、或濡馬褐以救之、遂毀之、主人出、師奔、陽虎偽不見冉猛者、曰、猛在此必敗、猛逐之、顧而無繼、偽顛、虎曰、盡**客氣**也。」魯公要攻齊城，派將陽虎領兵，初時順利，後尾迫到守軍背水一戰，城軍太猛，魯軍退返出來。魯軍之中，有出名勇士冉猛，扮晒蟹唔出戰。陽虎扮睇唔到，自言自語話冉猛喺度，一定擊敗守軍。冉猛就走咗出來，行行下見無人跟，就扮嘢跌落車。陽虎話佢行為全部客氣。

依處客氣有種種解法。一種話勇士本應一馬當先，冉猛就好似客咁唔郁，點名出戰都唔情唔願，口是心非。而另一種，話佢一時之心頭有猛氣上身，而非本身勇。對於客氣依句，杜預註話「言皆客氣，非勇。」

客氣近世講法，紅樓夢有寫。「又等了一會子、黛玉經纔寫完、站起來道、簡慢了。寶玉笑道、妹妹還是這麼**客氣**。」

攷
-

1. ↑  〈定公八年〉.
2. ↑  〈第八十九回　人亡物在公子填詞　蛇影杯弓顰卿絕粒〉. `{{cite web}}`: Check `|url=` value (help)
唔好同**天演論**搞亂。
**天譴論**即係一種認為自然災害造成大量人命死傷，係由於人得罪咗個天而造成嘅論調。喺唔同文化同宗教，都有類似天譴論嘅嘢。

董仲舒天人感應說
--------

以前中國人認為天地人叫做三才，而其中「地」係應該靜而唔應該動，如果地動即係話社會有人事變動，所以古代啲皇帝都將地震同埋王朝盛衰拉上關係，例如《國語．周語上》就咁講：「伊洛（河南伊水、洛水）竭而夏亡，河（黃河）竭而商亡。」

中國思想家董仲舒就因為咁認為，君主係天嘅代表，係個天受命畀佢。所以君權係神聖不可侵犯。但由於天同人係互相感應，如果君主做得唔啱，雖然人管唔到，但個天管到，個天會畀啲災難落嚟昭示君主做錯嘢，咁個君主重唔改嘅話，天意就會改變，即係話受命畀第二個人做君主。

墨家天志論
-----

中國墨家認為，喺人倫社會秩序之上，有一個比人層次更高嘅非人存有者，叫「天」。天有佢嘅意志，主宰人倫秩序，負責賞善罰惡。所以墨家認為，如果違返天意而行，就會受到個天處罰。

基督教
---

基督教亦有天譴論，喺聖經就有好多關於人因為得罪上帝而受到懲罰嘅故事。例如《創世紀》講嘅所多瑪天火焚城，就話因為所多瑪太多罪惡，於是上帝就用天火將所多瑪一把火燒晒。另外《出埃及記》又有講話法老王因為對啲希伯來人唔好，於是就降十災對付法老咁話。

科學角度
----

基本上所謂天譴論，喺以前好多人都相信，不過而家好多人都認為係一種迷信，因為大自然嘅現象，其實唔會畀人類社會政治變化而影響到。不過有另一種見解，認為人類由於對大自然破壞，去到大自然頂唔住嘅程度，於是就出現大型災害，咁樣都算做天譴。

參考
--

1. ↑  天人感應 無稽之談，太陽日報，20/05/2008。
2. ↑  董仲舒論天人感應，弘毅，正見網，2006年11月13號]
3. ↑  墨子天志觀 。
**濠景花園**（葡萄牙文：**Urbanização Jardim Nova Taipa**），舊時叫**濠苑城**，係澳門一個私人房屋，響澳門氹仔島嘉模堂區布拉干薩街、基馬拉斯大馬路、成都街同廣東大馬路。

背景
--

濠景花園係合和實業有限公司、信德集團有限公司同澳門旅遊娛樂有限公司合組嘅氹仔新城市發展有限公司發展嘅一個大型地產發展項目。

意外
--

2011年2月17號朝早十一點，濠景花園第二十九座九樓一個單位發生跳樓命案，一個做公務員嘅男人響九樓住所跳到一樓平台，當場爆頭標血，瞓響一灘血度，消防救護員接報到場，將傷重送到山頂醫院，但係因為傷勢過重搶救無效死亡。司警初步調查之後話，自殺男子姓梁，五十四歲，生前同屋企人一齊住，認為案件冇可疑，亦冇發現遺書，正進一步調查跳樓原因。

2011年7月24號凌晨一點幾，濠景花園第二十座八樓一個單位三十六歲嘅姓麥香港男住戶跳到一樓平台，送院之後證實死亡。司警響屋入面發現少量毒品，死者有吸毒記錄，死因要等調查確定。

2012年3月11號晏晝三點幾，濠景花園第二十座一個單位懷疑有人燒炭自殺，有人發現立即報警。消防到場將佢送院，但係搶救無效死亡。司警接手調查，話死者姓邱、廿四歲、男姓、澳門居民、做賭場莊荷，響現場發現一封遺書，懷疑涉及感情問題輕生，初步認為事件冇可疑。死者真正死因等法醫解剖確定。

2016年2月12號，濠景花園廿七座九樓一個單位火燭，有三十個住客自行疏散，火燭單位冇人響到，消防爆門入去救咗七分鐘先將火救熄，消防話，用木櫃劏開兩間房嘅其中一間首先火燭，之後迅速蔓延到另一間房。火場面積係六百平方呎左右，事件冇人受傷，消防初步調查，起火原因懷疑係單位房間入面嘅分體冷氣機機件故障，火警原因冇可疑。

2016年9月9號朝早六點幾，濠景花園停車場管理員巡到第三十二座附近，發現一個男人瞓響天井，一啲反應都冇，於是報警。消防員接報到場，證實佢已經死咗，通知司警跟進。司警接手調查，話死者姓許、廿九歲左右、揸香港居民身份證，司警經過初步驗查屍體，證實傷痕符合響高處跌落嚟造成，並冇發現其他可疑又或者可能由刑事引致嘅傷痕。經過勘查之後，懷疑死者響大廈天台跳落嚟，響現場冇發現遺書同明顯打鬥痕跡，事件初步冇可疑，案件交畀調查科跟進。

2017年12月29號晏晝五點幾，濠景花園第二十八座十八樓一個單位發生懷疑一氧化碳中毒事件。一個十八歲女人響廁所入面沖涼之後覺得頭暈同想嘔，由救護車送到山頂醫院治理。消防員響廁所用氣體探測器探測到9PPM嘅一氧化碳，經過通風之後，再用氣體探測器測試，就探測唔到。事件懷疑事主用石油氣熱水爐沖涼期間冇做好通風，搞到一氧化碳積聚，已經通知消防局燃料安全廳。現場交畀治安警同埋佢屋企人跟進。

交通
--

### 巴士

* **T352** 廣東大馬路／濠景

靠站巴士有：30、36、MT5
* **T412** 氹仔中央公園／成都街

靠站巴士有：36

攷
-

1. ↑  （繁體中文）公務員墮樓死，正報，響2011年2月18號搵到。
2. ↑  （繁體中文）濠景花園一香港男子墮樓死亡，澳廣視，響2011年7月24號搵到。
3. ↑  （繁體中文）港毒漢澳門墮樓亡，蘋果日報，響2011年7月25號搵到。
4. ↑  （繁體中文）住戶摸黑逃生多人送醫，澳門日報，響2011年9月17號搵到。
5. ↑  （繁體中文）濠景花園火警疑因冷氣機故障，澳廣視，響2016年2月12號搵到。
6. ↑  （繁體中文）港男墮樓亡，澳門日報，響2016年9月10號搵到。
7. ↑  （繁體中文）兩女疑一氧化碳中毒，澳門日報，響2017年12月30號搵到。
2004年嘅卡佩雅蒂
**卡佩雅蒂**（英文：**Jennifer Marie Capriati**，1976年3月29號—）係美國女子職業網球員，喺美國紐約市出世，係第10位登上女子網球聯合會單打世界排名第一嘅選手。身高1.70米，體重72.5公斤。

球員生涯
----

卡佩雅蒂右手揸拍。

卡佩雅蒂喺1990年3月5號投身職業網球，嗰陣時嘅佢重未到14歲。出道之後第一次出賽就打入決賽，第三次出賽就已經擠身世界排名前25名，同年佢畀人選做1990年溫布頓網球公開賽嘅12號種子，嗰陣時先至14歲另3個月嘅卡佩雅蒂，成為歷屆網球大滿貫賽事入便年紀最細嘅種子球員。從此，佢畀人叫做網球界嘅「天才少女」。

1991年，卡佩雅蒂先後喺溫布頓網球公開賽同埋1991年美國網球公開賽入便打入四強，其中溫布頓一役打贏咗網球名將娜拉蒂露娃（Martina Navrátilová），技驚四座。1992年嘅巴薩隆拿奧運會入便，佢重一舉打贏咗嗰陣時世界排名第一、德國嘅嘉芙（Steffi Graf），以16歲嘅稚齡，攞咗網球女子單打金牌。但係之後佢就進入咗網球生涯嘅低潮，先係染上咗毒癮，後來又喺商場偷嘢畀人拉咗，1994年5月16號，卡佩雅蒂因為畀人查到吸食大麻而畀人禁賽。

喺沉寂咗兩年之後，卡佩雅蒂喺1996年返到咗網球界。嗰段時期，卡佩雅蒂嘅成績非常之唔理想，1998年嘅排名重跌到第101位。但係佢並冇因為咁而放棄，重不斷努力咁從谷底爬上去。1999年，佢重新返到咗佢曾經熟悉嘅大滿貫賽事。

2001年係卡佩雅蒂復出之後嘅第五年。佢喺2001年澳洲網球公開賽入便以直落兩盤贏咗嗰陣時世界排名第一嘅瑞士籍選手軒芝絲（Martina Hingis），攞到佢職業生涯第一座大滿貫系列賽嘅冠軍，同年佢又擊敗比利時新秀克莉絲達絲（Kim Clijsters），攞埋2001年法國網球公開賽后冠，同時另外兩場大滿貫賽 ─ 2001年溫布頓網球公開賽同埋2001年美國網球公開賽，卡佩雅蒂都一路殺到入準決賽。嗰年10月15號，卡佩雅蒂終於登上咗世界排名第一嘅寶座。之後一年嘅2002年澳洲網球公開賽，佢又係打贏咗軒芝絲，第二次攞澳網冠軍。

2003年之後，卡佩雅蒂因為受傷嘅關係，成績已經大不如前。但係佢浴火重生、東山再起嘅過程，重仍然叫好多球迷津津樂道、難以忘懷。

威水史
---

* 單打最高排名：**1**（2001年10月15號）
* 雙打最高排名：28（1992年3月2號）
* 網球大滿貫最叻（女單）：
	+ 澳洲網球公開賽：**冠軍**（2001年、2002年）
	+ 法國網球公開賽：**冠軍**（2001年）
	+ 溫布頓網球公開賽：四強（1991年、2001年）
	+ 美國網球公開賽：四強（1991年、2001年、2003年、2004年）
* 1992年夏季奧林匹克運動會網球女子單打冠軍

拎
-

* Jennifer Capriati | International Tennis Hall of Fame（英文）
* WTA | Players | Info | Jennifer Capriati（英文）
* ITF Tennis - Pro Circuit - Player Profile - CAPRIATI, Jennifer (USA)（英文）
* Fed Cup - Player profile - Jennifer CAPRIATI (USA)（英文）

| * 睇
* 傾
* 改
網球女單第一 |
| --- |
| 美國艾華特 ‧ 澳洲古拉貢 ‧ 捷克斯洛伐克/美國娜拉蒂露娃 ‧ 美國奧斯汀 ‧ 德國嘉芙 ‧ 南斯拉夫/南斯拉夫/美國莎莉絲 ‧ 西班牙珊翠絲 ‧ 瑞士軒芝絲 ‧ 美國戴雲寶 ‧ 美國卡佩雅蒂 ‧ 美國V威廉絲 ‧ 美國S威廉絲 ‧ 比利時克莉絲達絲 ‧ 比利時軒寧 ‧ 法國摩莉斯莫 ‧ 俄羅斯舒拉寶娃 ‧ 塞爾維亞伊雲奴域絲 ‧ 塞爾維亞甄高域 ‧ 俄羅斯莎芬娜 ‧ 丹麥禾絲妮雅琪 ‧ 白俄羅斯艾莎蘭卡 ‧ 德國卻芭 ‧ 捷克比莉絲高娃 ‧ 西班牙梅古露莎 ‧ 羅馬尼亞夏勒 ‧ 日本大坂直美 ‧ 澳洲芭迪 ‧ 波蘭施維雅達 |



|  |  |
| --- | --- |
| 權威控制 | 
* WorldCat
* VIAF: 31171076
* LCCN: n91029354
* GND: 1246201909

 |
蔣中正夫婦同兩個仔經國、緯國
蔣經國全家福（當中並冇私生仔蔣孝嚴同章孝慈）
**蔣中正家族**係以「兩蔣」（蔣中正、蔣經國）為核心，家族成員遍佈全世界各地，橫跨黨、政、軍、商、學、演、藝等各界，家族後代成員好多都係混血兒。以兩蔣為軸心嘅「嫡系」，係近現代華人最大嘅家族政治力量。蔣氏家族對近現代史影響巨大，包括反袁世凱、國民革命軍東征、國民革命軍北伐統一中國、中國抗日戰爭、國共內戰、東西方冷戰、臺灣戒嚴時期海峽兩岸關係等事件都同蔣家有好直接嘅關係。

蔣家對中國政治嘅影響，係響蔣中正喺1914年出任討袁第一路軍司令開始，佢響1924年升做陸軍軍官學校校長，掌握中國國民黨軍權，以黨領軍，1926年成為國民革命軍總司令，領軍北伐，1927年喺南京成立國民政府，經過中國抗日戰爭同埋國共內戰，1949年領導中華民國政府搬去臺灣地區，死之前一直執掌坐中國國民黨總裁同埋中華民國總統職權。之後蔣經國又做中華民國總統到1988年。而孫仔蔣孝嚴做過外交部部長、曾孫蔣萬安響2016年當選做中華民國第9屆立法委員（最近連任成功）。

蔣家祖籍浙江省奉化縣溪口鎮，世世代代都係賣鹽，但本身係個唔係幾出名嘅賣鹽家族。但係由蔣肇聰接手家業之後開始飛黃騰達，變成一個又出名、又有錢、重幾有勢力嘅家族，後嚟仲出咗蔣中正、蔣經國等出名嘅政治人物，令到蔣家變到好輝煌。雖然依家已經冇以前咁犀利，但係蔣家響人心目中都依然係以前嗰個出名、好有勢力嘅家族。

另外，蔣中正家族同宋嘉澍家族、孫中山家族關係密切。

家族歷代成員
------

* 第一代：蔣肇聰、蔣肇海
* 第二代：蔣中正、蔣介卿（蔣肇聰出）
* 第三代：蔣經國（蔣中正出）、蔣緯國（蔣中正養，親生老豆係戴季陶）、蔣國秉、蔣華秀（蔣介卿出）
* 第四代：蔣孝文、蔣孝章、蔣孝嚴、章孝慈、蔣孝武、蔣孝勇（蔣經國出）、蔣孝剛（蔣緯國出）、蔣孝倫（蔣國秉出）
* 第五代：蔣友柏、蔣友常、蔣友梅、蔣友蘭、蔣友松、蔣友青、蔣惠蘭、蔣惠筠、蔣萬安、章勁松、章友菊（蔣經國出）、蔣友捷、蔣友涓（蔣孝剛出）
* 第六代：蔣得立（蔣萬安出）、蔣得勇、蔣得曦（蔣友柏出）、蔣得忻（蔣友松出）

註：蔣孝嚴、章孝慈係經國私生仔，但身份存疑

參考
--

1. ↑  陈荣华、何友良. 〈蒋介石嫡系部队的建立由来〉. 中国黄埔军校网. 原著喺2013-09-16歸檔. 喺2014-02-28搵到.
2. ↑  〈蒋介石曾孙蒋万安赢得立委选战 续蒋家政治香火(图)〉. 凤凰资讯. 2016-01-17.
3. ↑  〈【台灣大選】雙帥對決蔣氏後人蔣萬安當選立委 吳怡農流淚謝票 (23:40) - 20200111 - 兩岸〉. 《明報新聞網 - 即時新聞 instant news》 (繁體中文). 喺2020-05-21搵到.
**和立方**系數學公式嘅一種，佢屬於因式分解、乘法公式及恆等式，被普遍使用。和立方系指一個數項，加上另一個數項後，總和嘅立方：

{\displaystyle (a+b)^{3}=a^{3}+3a^{2}b+3ab^{2}+b^{3}\,\!}

驗證
--

### 主驗證

和立方可直接計算驗證：

{\displaystyle (a+b)^{3}\,\!}
{\displaystyle =(a+b)(a+b)(a+b)\,\!}
{\displaystyle =a(a+b)(a+b)+b(a+b)(a+b)\,\!}
{\displaystyle =(a^{2}+ab)(a+b)+(ab+b^{2})(a+b)\,\!}
{\displaystyle =a(a^{2}+ab)+b(a^{2}+ab)+a(ab+b^{2})+b(ab+b^{2})\,\!}
{\displaystyle =a^{3}+a^{2}b+a^{2}b+ab^{2}+a^{2}b+ab^{2}+ab^{2}+b^{3}\,\!}
{\displaystyle =a^{3}+3a^{2}b+3ab^{2}+b^{3}\,\!}
{\displaystyle (a+b)^{3}\,\!}
{\displaystyle =(a+b)(a+b)(a+b)\,\!}
{\displaystyle =a(a+b)(a+b)+b(a+b)(a+b)\,\!}
{\displaystyle =(a^{2}+ab)(a+b)+(ab+b^{2})(a+b)\,\!}
{\displaystyle =a(a^{2}+ab)+b(a^{2}+ab)+a(ab+b^{2})+b(ab+b^{2})\,\!}
{\displaystyle =a^{3}+a^{2}b+a^{2}b+ab^{2}+a^{2}b+ab^{2}+ab^{2}+b^{3}\,\!}
{\displaystyle =a^{3}+3a^{2}b+3ab^{2}+b^{3}\,\!}
以上計算方式便可證明：{\displaystyle (a+b)^{3}=a^{3}+3a^{2}b+3ab^{2}+b^{3}\,\!}

### 運用和平方

**和立方**亦可運用和平方驗證，首先要知和平方嘅公式系：

{\displaystyle (a+b)^{2}=a^{2}+2ab+b^{2}\,\!}
然後，利用和平方計算出**和立方**：

{\displaystyle (a+b)^{3}\,\!}
{\displaystyle =(a+b)^{2}(a+b)\,\!}
{\displaystyle =(a^{2}+2ab+b^{2})(a+b)\,\!}
{\displaystyle =a(a^{2}+2ab+b^{2})+b(a^{2}+2ab+b^{2})\,\!}
{\displaystyle =a^{3}+2a^{2}b+ab^{2}+a^{2}b+2ab^{2}+b^{3}\,\!}
{\displaystyle =a^{3}+3a^{2}b+3ab^{2}+b^{3}\,\!}
以上計算方式便可證明：{\displaystyle (a+b)^{3}=a^{3}+3a^{2}b+3ab^{2}+b^{3}\,\!}

同二項式嘅關係
-------

呢個係 {\displaystyle a=b=1} 而 {\displaystyle n=3} 嘅情景，睇二項式定理。
**周幽王**（前795年—前771年，前782年至前771年在位），真名**姬宮湦**（湦讀笙，sang1），係西周第十二代兼最後一代天子（君主），在位十一年。佢係周宣王個大仔。佢同桀、商紂王一樣，沉迷女色，敗壞朝政，係古代中國史上出名嘅暴君。

早年經歷
----

周幽王二年（前781年），關中大地震，西周嘅老百姓認為呢個係西周滅亡嘅先兆。周幽王三年（前780年），絕世靚女褒娰入宮做周幽王嘅妃子，冇幾耐褒娰大肚，生咗伯服。周幽王好冧褒娰，伯服出世之後，周幽王廢咗嗰陣時嘅王后申后同埋嗰陣時嘅太子宜臼（即係第時嘅周平王），改立褒娰做王后、伯服做太子。

烽火戲諸侯
-----

話說褒娰唔鍾意笑，周幽王為咗氹褒娰開心，諗到烽火戲諸侯呢條橋。周幽王響個烽火台到點火，啲諸侯見到，以為西周王畿俾外敵入侵，即刻派軍隊去救周幽王。啲諸侯到咗之後，先發現自己俾周幽王玩，當場𤓓爆。褒娰見到佢哋個𤓓樣，終於笑咗出蒞。

周幽王十一年（前771年），戎族入侵西周，周幽王去烽火台點火，結果班諸侯以為周幽王又玩佢，一個諸侯都冇去救佢。最後，周幽王、褒娰同伯服都俾戎族殺死，西周滅亡。

家室
--

### 后妃

1. 申后
2. 褒娰

### 仔

1. 周平王宜臼
2. 伯服

### 弟

1. 余臣，即周攜王，被虢公翰等擁立做王，同周平王作對。

攷
-

* 《史記》周本紀

| * 睇
* 傾
* 改
周天子 |
| --- |
| 周人祖先 | 棄 → *台璽* → *叔均*1 → 不窋 → 鞠 → 公劉 → 慶節 → 皇僕 → 差弗 → 毀隃 → 公非 → 高圉 → 亞圉 → 太公類 → 太王亶 → 王季歷 → 文王昌 |
| 周朝天子 | 

|  |  |
| --- | --- |
| 西周 | 武王發 → *周公旦*2 → 成王誦 → 康王釗 → 昭王瑕 → 穆王滿 → 共王繄扈 → 懿王囏 → 孝王辟方 → 夷王燮 → 厲王胡 → 共和行政#3 → 宣王靜 → 幽王宮湦 |
| 東周 | ~~攜王余臣~~ → 平王宜臼 → 桓王林 → 莊王佗 → 僖王胡齊 → 惠王閬 → ~~姬頹~~ → 襄王鄭 → ~~姬帶~~ → 頃王壬臣 → 匡王班 → 定王瑜 → 簡王夷 → 靈王泄心 → 景王貴 → 悼王猛 → ~~姬朝~~ → 敬王匄 → 元王仁 → 貞定王介 → 哀王去疾 → 思王叔 → 考王嵬 → 威烈王午 → 安王驕 → 烈王喜 → 顯王扁 → 慎靚王定 → 赧王延 |

 |
| *斜體*代表有爭議，~~劃線~~代表唔係正統周天子，係嗰條友自立做天子 |
| **註：1.** 台璽、叔均響《山海經》出現過，響《史記·周本紀》搵唔到。 **2.** 姬旦有冇稱王有爭議。 **3.**姬胡逃走之後，周天子個位空缺，共和行政開始，直至姬胡過身。 |
**常母**（粵拼：soeng4 mou5；中古漢語拼音：**zj**ang），係中古漢語聲母，屬齒音中嘅正齒音，屬章組，係全濁聲母。喺後世佢同俟母合流成禪母，因爲喺韻圖三等，所以叫**禪三**（sim4 saam1），因爲俟母字少，大部分禪母字都係常母字，所以啲人直接嗌常母做**禪母**（sim4 mou5）。

擬音
--

擬音有兩派，一派擬爲/d͡ʑ/，一派擬爲/ʑ/，呢兩派喺擬船母時啱好調轉。

上古來源
----

喺上古音研究，有個定論叫照三歸知，意思係話常母來源自知組（端組），係個類似/d/嘅音。

喺粵語嘅演變
------

常母喺粵語清化，演變成s，聲調喺陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 是 | 臣 | 時 | 十 | 嘗 | 善 | 石 | 尚 | 視 | 誰 |
| zjex | zjin | zji | zjip | zjang | zjenx | zjek | zjangh | zjiih | zjyi |
| si6 | san4 | si4 | sap6 | soeng4 | sin6 | sek6 | soeng6 | si6 | seoi4 |

調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
------

常母喺吳語歸入邪母，讀z。

喺普通話嘅演變
-------

常母喺普通話清化，仄聲讀sh，；平聲多數係ch，少數係sh。

喺日文嘅演變
------

吳音讀ざ行，漢音讀さ行。

喺韓文嘅演變
------

同粵語一樣，讀ㅅ。

喺越南文嘅演變
-------

讀th，聲調喺陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**裴秀**（粵拼：pui4 sau3；224年—271年），字**季彥**（gwai3 jin6），河東聞喜人（而家山西聞喜），係西晉嘅官員、地圖學者，出身自河東裴氏，佢阿爺係東漢官員裴茂，佢老豆係曹魏官員裴潛。

生平
--

裴秀自細好學，有風操，八歲就識寫文章。佢阿叔裴徽有盛名，所以賓客好多。裴秀十幾歲時，但凡拜訪裴徽嘅人，都會順便探埋裴秀。不過裴秀生母地位微賤，大婆待薄佢哋母子，但係由於佢嘅仔嘅名聲，啲賓客都對佢生母幾客氣，大婆知咗後再都唔蝦佢哋。於是時人話裴家後繼嘅領袖有裴秀。

渡遼將軍毋丘儉將裴秀推薦畀大將軍曹爽，於是曹爽闢拜佢做掾屬，畀佢繼承老豆爵位清陽亭侯。244年老豆過身，裴秀服喪後同兄弟均分家產。248年改任黃門侍郎。之後雖然曹爽畀朝廷誅殺，但裴秀未受牽連。無耐裴秀做廷尉正，喺司馬昭做安東將軍、衞將軍同吳、蜀作戰時，裴秀擔任司馬，佢提嘅意見多數都採納咗。之後改任散騎常侍。

257年諸葛誕起兵反司馬昭，裴秀同陳泰、鍾會一齊做參謀，參加司馬昭嘅討伐軍。平定諸葛誕後，裴秀轉任尚書，封爲魯陽鄉侯。260年，曹髦反抗司馬昭被殺，裴秀出計立曹奐爲帝，於是由鄉侯升爲縣侯，改任尚書僕射。咸熙初年，荀顗負責定禮儀，賈充負責定法律，裴秀負責改官制。裴秀提出恢復周代嘅五等爵制度，於是好多支持司馬氏嘅人都封咗爵，共計六百幾人。於是裴秀封爲濟川侯，以高苑縣濟川墟作爲佢嘅侯國。

司馬昭原本未諗定繼承人，當時有意想封司馬攸，司馬炎驚無份，想求助裴秀，於是裴秀同司馬昭推薦司馬炎，就噉樣令司馬炎定爲繼承人。司馬炎上位後，拜裴秀做尚書令、右光祿大夫，同王沈、賈充一齊做開府。司馬炎稱帝建立晉朝後，裴秀封爲左光祿大夫、鉅鹿郡公，食邑三千戶。

郝詡曾經同朋友寫信讚裴秀。後來裴秀畀有司、李憙等起訴，話劉尚爲裴秀侵佔官家稻田，要治裴秀罪，但朝廷落詔話裴秀咁大功勞，唔應該因爲少少瑕疵而掩蓋佢嘅功勞，所以只係懲罰咗劉尚嗟。

268年，朝廷落詔加封裴秀做司空。司空呢個位幾高下，而且主管土木、田地，所以裴秀唔使似喺尚書令時咁忙，可以睇到各地嘅地理狀況同地理資料。加埋裴秀天生聰明，又隨軍做過參謀，關注過各地嘅山川形勢，佢見到《尚書・禹貢》記嘅嘢咁耐，啲嘢都變曬，有啲則係誤傳，所以作咗十八篇嘅《禹貢地域圖》，並且喺序中提出「製圖六體」。

裴秀創制啲規章制度，晉朝朝廷多數沿用佢創制嘅嘢，喺當時稱爲「當世名公」。泰始七年（271年），佢食寒食散，食咗呢種藥係要飲熱酒，但佢誤服凍酒，結果中毒身亡，享壽四十八歲虛歲。朝廷出詔書哀悼佢，並且頒佢諡號做**元公**（jyun4 gung1）。

咸寧初年，裴秀同石苞等並列爲王公，配食宗廟。裴秀有兩個仔：裴浚、裴頠，裴浚繼承爵位，做官到散騎常侍，早死；裴頠則又係出名嘅人。

地圖學
---

裴秀嘅《禹貢地域圖》係中國記錄最早嘅地圖集。呢份地圖集嘅繪畫時間大概喺泰始四年到七年間（268年～271年）。畫成之後就收埋咗唔畀人知。唐初官修目錄《隋書・經籍志》已經無記載呢份地圖集，隋代建築家宇文愷話：「裴秀《輿地》以二寸為千里，臣之此圖，用一分為尺」，可能佢見過圖集嘅殘卷，不過而家已經完全失傳。裴秀重將當時舊嘅天下大圖縮繪成1：1800000嘅方丈圖，呢個亦失傳咗。

而家流傳落嘅只有《禹貢地域圖》嘅序文，其中佢提出製圖六體，即係分率，准望，道里，高下，方邪，迂直。而家對前三樣睇法一致，分率即係比例尺，准望即係標嘅方向，道里即係兩點嘅距離。至於高下、方邪、迂直，有比較多解釋，一般認爲意思係高取下、方取斜、彎取直，即係測量時由於地形高低、道路彎曲，只能求到曲線距離，要將佢計成直線距離先再標喺圖度。

喺裴秀之前，中國喺繪製地圖方面嘅經驗幾成熟下，但無理論化。裴秀提出製圖六體後，就畀中國古時嘅繪圖師遵守，比如唐代賈耽、宋代沈括都以製圖六體做規範。喺西洋地圖投影法傳入中國前，製圖六體一直係中國古代地圖嘅繪製準則，對中國嘅地圖學發展影響極大。

而家中國有個獎項叫做裴秀獎，獎畀優秀嘅地圖作品。

參攷資料
----

* 房玄齡. 〈列傳第五：裴秀傳〉. 《《晉書》》.
* 陳壽. 〈魏書：和常楊杜趙裴傳 — 裴潛傳〉. 《《三國志》》. 子秀嗣。……秀，咸熙中為尚書僕射。〈文章敘錄曰：秀字季彥。弘通博濟，八歲能屬文，遂知名。大將軍曹爽辟。喪父服終，推財與兄弟。年二十五，遷黃門侍郎。爽誅，以故吏免。遷衛國相，累遷散騎常侍、尚書僕射令、光祿大夫。咸熙中，晉文王始建五等，命秀典為制度，封廣川侯。晉室受禪，進左光祿大夫，改封鉅鹿公，遷司空。著易及樂論，又畫地域圖十八篇，傳行於世。盟會圖及典治官制皆未成。年四十八，泰始七年薨，諡元公，配食宗廟。……〉
* 歐陽詢. 〈卷六・地〉. 《《藝文類聚》》.
* 〈宇文愷傳〉. 《《隋書》》.
* 〈裴秀傳〉. 《《中國古代科學家傳記》》.
| How to read a taxoboxHow to read a taxobox**紅菜頭** |
| --- |
| 紅菜頭紅菜頭 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | 藜科 Chenopodiaceae |
|
|
|
|
|
| 屬 | 甜菜屬 *Beta* |
|
|
|
|
|
|
|
| 種 | **紅菜頭 *B. vulgaris*** |
|

 |
|
| 二元學名 |
| **Beta vulgaris**L. |
|
|
|
|
|
|
|
|
|
|
|
|
|
|
|

**紅菜頭**，菜一種，草一種，拉丁學名*Beta vulgaris*，又叫**甜菜**，廣東話叫**甜紅蘿蔔**，白字寫**甜紅蘿白**。主要食佢嘅根，菜可以當菜食。紅菜頭可以煉糖，係熱帶甘蔗之外嘅煉糖材料。

英文稱之為**beet**，根叫**beetroot**。

紅菜頭有變種叫豬乸菜。

特徵
--

紅菜頭是兩年生嘅草本植物，莖有1-2米高，葉長5-20厘米；花細，綠色，每朵直徑得3-5毫米，5塊花瓣。果實係球狀；根為肉質塊根，大概呈圓錐形，有紅色、紫色等等。

紅菜頭一般係喺氣候涼爽嘅地方栽種。

用途
--

紅菜頭喺西方會畀人直接當菜食。好似俄羅斯有一款「紅菜湯」，就係用紅菜頭嚟整。

古時嘅西方會攞紅菜頭嚟做藥。羅馬帝國會用紅菜頭醫便秘同發燒，又用紅菜頭葉當膠布咁醫外傷。中世紀歐洲重用紅菜頭根解決消化系統同埋循環系統疾病。

拎
-

* 紅菜頭品種
* 紅菜頭根

|  |  |
| --- | --- |
|  | 維基同享有多媒體嘅嘢： **Beta vulgaris** |
搵緊第二樣意思嘅話，請睇〈**沙田 (搞清楚)**〉。
沙田區
沙田區景色
**沙田區**（英文：**Sha Tin District**）係香港十八區之一，響新界東，面積6,940公頃，根據2016年香港中期人口統計有人口659,794，係全香港最多人口嘅區。1960年代開始發展嘅沙田新市鎮就喺沙田區，係新界頭三個新市鎮（舊時叫衞星城市）之一。

沙田區嘅主要發展原本只係沙田海同埋城門河兩岸填地，包括大圍、火炭、禾輋、石門、小瀝源、圓洲角同埋馬料水等等地方，家下亦拓展埋去馬鞍山（即係馬鞍山新市鎮），包括烏溪沙等地方。

交通
--

港鐵東鐵綫（之前叫九廣鐵路、九廣東鐵，俗稱火車）沿線嘅大圍站、沙田站、火炭站、馬場站同埋大學站都服務沙田區，向南通去中西區金鐘站，向北通去大埔區、北區同中國大陸。屯馬綫（之前叫馬鞍山鐵路、馬鞍山綫，俗稱馬鐵），向東去到烏溪沙站，向西去到屯門區屯門站。

大老山隧道駁埋九龍東、獅子山隧道同大埔道駁去九龍中、城門隧道駁去荃灣、吐露港公路駁去大埔，重有西沙路同T7路駁去西貢。

8號幹線（包括南灣隧道、昂船洲大橋同埋尖山隧道等等）喺2009年12月全線通車。行呢條線可以由沙田直接去荔枝角、葵涌、香港國際機場一帶，令到從沙田去機場嘅車程縮短到35分鐘。

而家[咩時候？]沙田區一共有多過100條專營巴士線來往全港各區。

食
-

* 鷄粥

文娛康樂
----

沙田城門河同埋瀝源橋
* 單車徑
* 沙田大會堂
* 沙田公園
* 沙田馬場（香港第二個馬場，1978年開幕）、彭福公園
* 源禾遊樂場
* 香港文化博物館（介紹香港傳統文化習俗，係全港規模最大嘅博物館，2000年啟用）
* 道風山
* 望夫石
* 萬佛寺
* 沙田車公廟
* 曾大屋
* 史諾比開心世界（新城市廣場內）
* 獅子山郊野公園
* 馬鞍山郊野公園
* 馬鞍山運動場

出面網頁
----

* 沙田區議會
* 香港地方 - 地方 - 新市鎮（二）沙田
* 沙田區學校一覽

參考
--

1. ↑  〈2016年香港中期人口統計簡要報告〉 (PDF). 香港. 2017. p. 19. 喺2020年3月4號搵到.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**蔣麗苑**（別名**蔣麗婉**，1966年—），香港工業家蔣震第六個女，震雄集團行政總裁及震雄投資董事。

生平
--

蔣麗苑取得美國韋斯利女子大學文學院學士，1988年加入震雄集團，2000年獲委任為集團董事，2018年4月獲委任為震雄集團董事局主席。佢亦出任集團總裁，負責集團管理同業務發展。佢係震雄集團多間附屬公司嘅董事同作為主要股東震雄投資有限公司同Chiangs’ Industrial Holdings Limited嘅董事。蔣麗苑係Proficient City Investments Limited（根據證券及期貨條例被視為公司嘅主要股東）嘅唯一董事同股東。

2010年9月蔣麗苑獲委任為恒生銀行獨立非執行董事，佢亦係恒生銀行有限公司（於香港聯合交易所有限公司上市）嘅獨立非執行董事。

蔣麗苑亦係中國人民政治協商會議廣東省委員會委員、中國人民政治協商會議深圳市委員會常務委員、中國塑料機械工業協會副會長、深圳工業總會副會長及深圳市機械行業協會副會長。

個人榮譽
----

* 香港青年工業家獎（中文：香港青年工業家獎）（2004年）

參考
--

1. ↑  〈2004年度得獎人〉 (繁體中文). 香港工業總會.　蔣麗婉　震雄集團有限公司

出面網頁
----

* 蔣麗苑女士，太平紳士 | Our Hong Kong Foundation
* 董事簡介 - 恒生銀行



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**濟臣·古剎**（法文：**Jason Kouchak**，[ˈdʒeɪsən kuʃak] ( 聽)；1969年—）係法國嘅鋼琴家、作曲家同歌手，隆河-阿爾卑斯里昂人，俄羅斯海軍司令亞歷山大·古剎嘅仔。佢喺世界各地都有作品同演出（包括部分公益活動）。

生平
--

濟臣·古剎喺1969年喺里昂出世。細個時喺西敏公學讀過書，重喺皇家音樂學院同愛丁堡大學學過古典鋼琴。1990年出道後先後錄咗五餅帶，其中有兩份喺艾比路錄音室入面錄。重試過喺BBC同NHK表演過自己嘅音樂作品同參與過全球巡迴演出。1990年8月21號搞過瑪嘉烈公主60歲生日嘅慶祝晚會演出。同年12月19號喺哈姆雷特嘅電影首映禮入面做過表演。

之後嘅1995年神戶大地震慈善活動同1998年喺倫敦嘅維多利亞及艾伯特博物館搞過鋼琴演出，份作品喺1998年冬奧會由滑冰選手佐藤由香負責演奏。

2008年爲車路士藝術會嘅安祖羅伊德韋伯（英文：Andrew Lloyd Webber）同埋重新編過首《月亮代表我的心》嘅歌。2010年3月1號嘅蕭邦200周年紀念音樂會出席過。2011年同2013年同皇家愛樂樂團一齊，為勝利日演奏咗俄羅斯歌曲——《黑暗夜色》。2012年1月18～22號喺斯里蘭卡加勒辦嘅文學節（英文：Galle Literary Festival）同湯·斯托帕德（英文：Tom Stoppard）搞過同臺演出；同年3月1號喺巴黎嘅英國大使館演奏過蕭邦啲歌；同年12月1號，喺倫敦舉辦嘅國際象棋經典大賽（英文：London Chess Classic）開幕式搞過鋼琴獨奏音樂會；亦做過香港表演同做法國文化協會成立20週年嘅音樂總監。

2015年3月4號嘅阿聯酋航空文學節開幕典禮入面表演過《天方夜譚交響組曲》，重成為2016年文學節嘅官方主題曲。

攷
-

1. ↑  "Victory Day in London, 9 May". RussianMind. 原著喺2013-07-03歸檔. 喺2013-05-11搵到.
2. ↑  Lloyd-Webber, Julian. "yue liang dai biao wo de xin". *Wedding Present*.`{{cite web}}`: CS1 maint: url-status (link)
3. ↑  "Dark Night". *Dark Night*. 喺30 May 2011搵到.
4. ↑  "French Film Festival 2012". Frenchfilmfestival.org.uk. 原著喺2013年12月3號歸檔. 喺27 Oct 2012搵到.
5. ↑  "Galle Literary Festival 2012". Galleliteraryfestival.com. 原著喺2012年10月25號歸檔. 喺27 Oct 2012搵到.
6. ↑  "Love for Word". *Love for Word-Salt n Peppa Middle East*. 原著喺2015年3月20號歸檔. 喺4 March 2015搵到.
7. ↑  "Off to a flying start: Dubai's literary feast". *VISION*. 原著喺2015年3月11號歸檔. 喺11 March 2015搵到.
8. ↑  "Line up of authors for Emirates Festival of Literature revealed;News". *SOCIETY*. 喺19 October 2015搵到.
**蔡崇信**（英文：Joseph Tsai，暱稱Joe Tsai，1964年1月1號—），台裔加拿大人，喺中華民國臺灣臺北市出世，之後移民美國，擁有中華民國同加拿大雙重國籍、亦有香港永久性居民資格。祖籍浙江省湖州市南潯區雙林鎮。佢家族來自上海律師世家，本身擁有紐約州律師資格，而家係阿里巴巴集團董事局副主席同埋美國NBA布魯克林籃網老闆。

生平
--

蔡崇信嘅阿爺蔡六乘來自上海市，因為中華民國政府喺國共內戰中戰敗，1949年隨國民黨遷居臺灣後，喺臺北市做執業律師。阿爸蔡中曾（Paul C. Tsai）喺上海長大，1948年移居台灣，1953年去美國耶魯大學讀書，1957年獲耶魯大學法學博士學位，喺臺灣亦擔任律師。1965年，蔡六乘同蔡中曾父子，喺臺北市創辦常在法律事務所。

1964年1月1號，蔡崇信喺臺北市出生，曾就讀臺北私立復興小學、中學，13歲時，移民至美國。喺耶魯大學取得經濟學士與法學博士學位。1990年，自耶魯大學法學院畢業後，進入華爾街嘅商務律師事務所「蘇利文與克倫威爾」（Sullivan & Cromwell），擔任稅務律師。

1993年，進入Rosecliff Inc.私募基金工作，1995年，遷居香港，擔任瑞典Investor AB投資公司副總裁及高級投資經理，負責亞太區業務。

親中政治立場爭議
--------

2022年4月14號，美國運動界權威媒體ESPN發表調查報導，指蔡崇信一方面喺美國高喊社會正義，另一方面支持中國政府嘅專制獨裁政策，為中國侵害人權揾藉口。內容引述多名熟悉NBA運作嘅知情人士、美國政府前國安官員、中國問題專家同研究機構，批評佢係美國體壇同商業界向中國政府低頭嘅代表人物 。報導又揭露，NBA火箭隊總經理莫雷（Daryl Morey）曾經公開發文聲援香港反送中運動，之後唔止一個NBA球隊老闆都知情並透露，蔡崇信施壓NBA炒咗莫雷以討好中國。因為《港版國安法》被逼流亡英國嘅香港民主人士羅冠聰直接批評蔡崇信係「中共代言人」。

參考
--

1. ↑  "Joseph Tsai". *Forbes*. 原先內容歸檔喺2021-12-18. 喺2021-02-24搵到.
2. ↑   為醫護人員提供支持 互聯網檔案館嘅歸檔，歸檔日期2020年3月27號，.，北京新浪網，2020年2月26日
3. ↑  Profile of Paul TsaiForbes 互聯網檔案館嘅歸檔，歸檔日期2015年2月10號，.
4. ↑  Russell Flannery (2014-05-07). 〈蔡崇信：阿里巴巴頭號"外人"〉. 《福布斯中文版》. 原先內容歸檔喺2015-04-02. 喺2015-03-06搵到.
5. ↑  新浪科技 (2014-01-13). 〈福布斯专访阿里蔡崇信：马云的坚持和改变〉. 《新浪科技》. 原先內容歸檔喺2015-04-02. 喺2015-03-06搵到.
6. ↑  〈蔡崇信向湖州双林捐资新建体育馆 总面积5904平方米〉. 原先內容歸檔喺2021-12-18. 喺2021-01-15搵到.
7. ↑  "Biography of Paul Tsai". Yale Law School. 原先內容歸檔喺2021-12-18. 喺2021-09-27搵到.
8. ↑  林庭瑤 (2014-05-08). 〈阿里情定紐約蔡崇信扮推手馬雲發電郵提醒盼員工迎接挑戰〉. 《紐約世界日報》.`{{cite news}}`: CS1 maint: url-status (link)
9. ↑  劉俞青 (2014-01-02). 〈有他，才有阿里巴巴〉. 《今週刊》. 原先內容歸檔喺2015-04-02.
10. ↑  今夕 (2013-10-29). 〈马云背后的神秘男人：蔡崇信〉. 《IT時代周刊》. 原先內容歸檔喺2015-04-02. 喺2015-03-06搵到.
11. ↑  〈ESPN批籃網老闆蔡崇信：在美國喊社會正義卻支持中國極權〉. 中央社. 2022-04-15.
12. ↑  "Brooklyn Nets owner Joe Tsai is the face of NBA's uneasy China relationship". ESPN. Apr 14, 2022.
13. ↑  〈ESPN批籃網老闆蔡崇信：在美國喊社會正義卻支持中國極權 | 國際 | 中央社 CNA〉. *www.cna.com.tw* (中文). 喺2022-04-17搵到.
**濟州聯足球會**（粵拼：zai3 zau1 lyun4 zuk1 kau4 wui2\*6）
（韓文：**제주 유나이티드 축구단**／**濟州유나이티드 蹴球단***Chezu Yuraitideu Zug-gudan*）係南韓足協屬下嘅足球會，1982年12月17號成立，總部喺南韓濟州島嘅西歸浦，主場係濟州世界盃競技場。

史
-

球會喺1982年12月17號成立，初期嗌過**油公象足球會**（韓文：**유공 코끼리 축구단**／**油公코끼리 蹴球단***Yugong Kokkiri Zug-gudan*），嗰時由油公集團（而家係SK集團屬下嘅SK能源部門）贊助，期間試過喺1989年攞過唯一嘅K聯賽（而家係經典K聯賽）冠軍。嗰時雖然主場一直未離開過漢城，但主場好多時冇固定，直到1990年12月先至定咗喺東大門運動場踢波。1995年底因南韓申辦緊2002年FIFA世界盃，加上K聯賽搞分權協定而將主場搬到木洞運動場（韓文：목동운동장）入面，本嚟諗住年底返漢城，但係冇接受到嗰時嘅K聯賽分權協定而將主場搬到京畿道富川兼改名做**富川油公足球會**（韓文：**부천 유공 축구단**／**富川 油公 蹴球단***Buzeon Yugong Zug-gudan*），但因富川冇專業體育場而一直未將佢嘅主場搬埋入富川，直到2001賽季初搬入嗰時起好無耐嘅富川綜合運動場（韓文：부천종합운동장）。

2006年2月2號，球會喺未對外發出公告嘅情況下，靜鷄鷄噉將主場搬到濟州兼改名做**濟州聯足球會**，重將主場定咗喺西歸浦嘅濟州世界盃競技場。

得獎記錄
----

* 經典K聯賽（計埋前身嘅K聯賽）：
	+ 1 !1（1）：1989
	+ 02 !2nd（5）：1984、1994、2000、2010、2017
	+ 03 !3rd（5）：1983、1987、1988、1999、2016
* 南韓足協盃：
	+ 02 !2nd（1）：2004
	+ 03 !3rd（5）：1996、2000、2003、2007、2010、2012、2013

註同攷
---

註
1. 1 2  呢度講嘅「漢城」係而家嘅首爾。

攷

1. ↑  〈유공 연고지역 서울로 홍명보등 프로행 무산〉. 《경향신문》. 1990-12-15.

出面網頁
----

|  |  |
| --- | --- |
|  | 維基同享有多媒體嘅嘢：**Jeju United FC** |

* 제주 유나이티드 웹사이트
* 제주 유나이티드 페이스북
* 제주 유나이티드 트위터
* 제주 유나이티드 인스타그램
* 제주 유나이티드 유튜브
《我好有錢》嘅螢幕快照
《**我好有錢**》（英文：**I Am Rich**）係一個由阿明·海因里希（Armin Heinrich）所開發，曾經響App Store上面銷售嘅iOS應用程式；喺App Store上的售價分別為999.99美元、799.99歐元同599.99英鎊，係App Store上應用程式嘅售價上限。。呢個應用程式啟用之後，螢幕上面只有一粒發光嘅紅寶石，另外重有一個圖標。用戶撳個圖標之後會有呢幾行文字出現：

```
我有錢我值得我善良，健康又成功。
```

開發者響呢個應用程式嘅說明道話呢個應用程式純粹係個藝術作品，而且入面完全無任何隱藏功能，響2008年8月俾蘋果從App Store強制下架。

不過，之後呢個應用程式重新上市，加咗計數機功能，又改名做*I Am Rich LE*。

原文註釋
----

1. ↑  原文：「I am rich I deserv it I am good, healthy & successful」

參考
--

1. ↑  Wagenseil, Paul (2008-08-06). "'I Am Rich' iPhone Application Retails for $1,000". *FOXNews.com*. New York City, USA: Fox News Channel. 原著喺2011-02-06歸檔. 喺2010-06-14搵到.
2. ↑  Milian, Mark (2008-08-07). "Apple removes $1,000 featureless iPhone application". *Los Angeles Times*. Los Angeles, California, USA: Tribune Company. ISSN 0458-3035. 喺2010-07-11搵到.
**翁貝托二世**（**Umberto II**，1904年9月15號—1983年3月18號），全名**翁貝托·尼古拉·湯馬素·佐華尼·瑪麗亞·迪·薩伏依**（**Umberto Nicola Tommaso Giovanni Maria di Savoia**），係意大利王國末代國王，1946年5月9號到6月12號在位，在位只有34日。

生平
--

### 早年

細個嘅翁貝托，1909年攝
翁貝托係前國王域托里奧·艾曼奴爾三世同依萊娜王后第三個細路、唯一一個仔，響拉科尼吉城堡出世。佢一出世就係王儲。同年9月，經過皇家法令，佢獲得銜頭皮耶蒙親王。

翁貝托自細就接受好多軍事教育，並且響杜林皇家軍事學院畢業。相對地，佢就冇接受咁多政治方面嘅培養。

1924年9月，身為王儲嘅佢代表老豆訪問南美國家（巴西、阿根廷、烏拉圭、智利）。

同老豆一樣，佢認為貝尼托·墨索里尼同法西斯政權係忠於薩伏依王朝，所以一直都同佢哋合作。呢啲舉動惹嚟反法西斯嘅人嘅不滿，所以響1929年計劃咗一場暗殺，但係失敗。犯人係一個叫 Fernando de Rosa嘅人，屬於第二國際成員。

翁貝托一直唔玩政治，直至畀人任命為中將。之後希特拉要求會面，佢破天荒地同意咗。

### 二戰前後

1944年，翁貝托王儲響斯帕拉尼塞
1937年二戰爆發，歐洲成為戰場。翁貝托質疑貝尼托·墨索里尼同德國組成軸心國嘅決定太危險，支持意大利保持中立，但佢並冇採取任何實際嘅方法嚟阻止。

初期，佢出任將軍，指揮一、四、七團，認為意大利嘅軍事勝利即係薩伏依王朝嘅勝利。佢帶領過三十萬大軍攻打法國，但收尾輸咗。老婆比利時瑪麗·荷西曾經出面和談，但因為老豆域托里奧·艾曼奴爾三世輕視女人嘅態度、再加上自我感覺良好而作罷。

1943年，人民開始發現戰爭越嚟越對意大利不利，時任總理墨索里尼嘅聲望跌到落谷底，工人好多都上街抗議。有人將翁貝托睇成反法西斯嘅動力，但係實際上翁貝托深受老豆所限制、地位好被動。最終響7月25號，老豆域托里奧·艾曼奴爾三世炒咗墨索里尼，任命柏多祿·巴多格里奧做新總理。

柏多祿·巴多格里奧一方面宣佈自己將會繼續同德軍合作，另一方面又靜靜雞同盟約國談判。為免惹起希特拉嘅報復，停戰協定一直到9月8號嘅雪崩行動之後先至公佈。雖然係咁，但由於盟約國冇向意大利軍發出指令，結果王室同巴多格里奧走難到意大利南部。北部好快就畀德軍佔領，希特拉成立意大利社會共和國，搵返墨索里尼出任總理。意大利實際上分成兩邊。

國王響同年宣佈加入盟約國，共同對抗納粹德國。不過響1943至45年之間，意大利經濟極差，通貨膨脹得好勁、人人紛紛加入黑市嚟維持生計，周圍都民怨四起。父王一直唔願意退位，令到王室聲望非常差。有人甚至懷疑翁貝托能唔能夠出任國王。

1944年，父王因為外界嘅壓力下，決定任命王儲翁貝托做攝政。

### 國王時代

King Umberto II
二戰打後，新政府開始清算法西斯主義者，而域托里奧·艾曼奴爾三世同法西斯政權嘅合作自然係畀人鬧。域托里奧·伊曼紐三世被迫退位，讓位畀翁貝托，而域托里奧·艾曼奴爾三世就走去開羅。佢響5月9號登基。

政府決定響6月2號搞全民公投，畀人民決定係延續君主制定另立共和國。選前，南部嘅人比起北部更加支持王室，而佢本人亦好有信心可以獲得勝利。不過翁貝托嘅同性戀醜聞，令到有南部嘅人紛紛支持共和制，影響結果。

翁貝托二世流亡響葡萄牙嘅一張相
公投有成超過90%嘅選民參加投票。支持共和制嘅有54.3%，超過通過門檻嘅52%，一日後意大利正式成立共和國。意大利王國正式玩完，薩伏依王朝亦冇咗，翁貝托畀人踢下王位，只係做咗34日嘅國王。佢之後即刻走去葡萄牙。

### 晚年

響意大利共和國成立後，宣佈翁貝托二世同家族成員將永遠唔可以返嚟，從此佢就再冇返過家鄉。之後因為同老婆瑪麗·荷西關係實在太差，瑪麗·荷西就帶埋仔女搬到瑞士，得返翁貝托自己一個人生活。

佢主要響葡萄牙生活，不過亦成日去旅行。晚年深受惡性腫瘤影響。

1983年翁貝托響瑞士日內瓦病死，終年78歲。死後葬響法國上庫姆修道院。

屋企
--

1930年1月8號，翁貝托同比利時瑪麗·荷西響羅馬結婚。瑪麗·荷西係比利時國王阿爾貝一世大女、亦係最細嘅細路。兩個人有一個仔三個女：

* 瑪麗亞·皮亞
* 域托里奧·艾曼奴爾
* 瑪麗亞·基布里娜
* 瑪麗亞·比雅特麗莿

兩公婆關係一直非常差。尤其係二戰期間，瑪麗·荷西試圖代表意大利同美國和談，但由於時任國王域托里奧·伊曼紐三世輕視女人嘅態度，翁貝托亦都冇出嚟支持老婆，結果瑪麗·荷西被迫到歐斯達山谷大區住，有一段時間遠離王室中心。響流亡期間，瑪麗·荷西直頭帶埋仔女到瑞士、留返翁貝托一個人響葡萄牙。雖然係咁，不過兩公婆出於天主教徒嘅身份，一直未有離婚。

|  |  |
| --- | --- |
| 權威控制 | 
* WorldCat
* VIAF: 41859462
* LCCN: n79038457
* ISNI: 0000 0001 1025 5101
* GND: 119442922
* SUDOC: 059071540
* BNF: cb12053378z（資料）
* ICCU: CFIV043997

 |
**馬涌橋**（粵拼：maa5 cung1 kiu4），亦叫**匯津橋**（wui6 zeon1 kiu4），係廣州一座古橋。橋架喺河南馬涌上高，北連匯津坊，南接瑤頭西華，同橋底下嘅涌水組成瑤溪二十四景嘅「瑤津觀潮」。2002年，被定為廣州市登記保護文物單位。此前，馬涌橋係海珠區內控文物。2015年，被定為廣州市文物保護單位。

歷史
--

明朝嗰時，馬涌橋係木橋。橋喺三條涌嘅合流位，企喺橋上高可以見到涌水漲潮，潮水喺桥底匯合，形成「合流津」。清朝馮筠嘅《泛棹馬涌橋鼓琴》寫：「曲曲溪橋兩槳輕，露蒙煙重海雲情。蘆花十里溪邊月，又聽漁歌欸乃聲。」；吳紹東嘅《日暮過馬涌橋》寫：「田禾正稔熟，十里黃雲垂。何處荷花風，送香吹復吹。天際鳥三兩，時有歸雲隨。晚松涼欲滴，爽氣沁詩脾。」，都講明咗當年馬涌橋畔風光旖旎。清同治年間起成石橋。清宣統二年（1910年）重修。2002年9月，被定為廣州市登記保護文物單位。2004年9月，浸喺水道嘅橋神古碑同禁佔官涌碑記畀人掘出。2015年，被列入第八批廣州市文物保護單位名單。

形制
--

馬涌橋係三孔石樑橋，花崗石砌成，長27.64米，闊3.08米。長形橋墩，兩側砌分水尖。兩邊橋頭夾埋30個石級，級上邊平鋪條石，兩邊有石橋欄，欄高0.6米，中間有8碌石望柱。柱頂呈鼓形，雕雲紋，兩邊欄下石板外都刻住「匯津」。橋邊有「續重脩匯津石路碑」同「禁佔官涌碑記」，署光緒二十八年（1902年）款。重有「橋神」碑，同橋基礎連成一體，無年款。而家橋面磨蝕交關，石級有3公分深凹坑。

攷
-

1. 1 2  〈廣州市登記保護文物單位名單〉. 大洋網. 2010年1月6號. 原著喺2016年3月4號歸檔. 喺2015年12月12號搵到.
2. ↑  〈海珠區主要文物古蹟一覽表〉. 海珠區政府網站. 2009年8月13號. 原著喺2016年1月2號歸檔. 喺2015年12月12號搵到.
3. 1 2  〈廣州市人民政府關於公佈第八批廣州市文物保護單位名單的通知〉. 中國廣州政府門戶網站. 2015年8月19號. 原著喺2015年10月1號歸檔. 喺2015年10月1號搵到.
4. 1 2 3 4  陳建華 等, 編 (2008). 《廣州市文物普查匯編•海珠區卷》. 廣州: 廣州出版社. ISBN 978-7-80731-659-6.
5. ↑  〈尋訪廣州古橋中尚未退役的佼佼者 匯津橋〉. 新浪旅遊. 2013年8月21號. 喺2015年12月12號搵到.
6. ↑  〈【尋訪廣州古橋】匯津橋上看合流〉. 南都. 2013年8月21號. 原著喺2016年3月5號歸檔. 喺2015年12月12號搵到.
7. ↑  新快報 (2004年9月24號). 〈寬0.2米高0.6米匯津橋清代「橋神」碑重見天日〉. 南方網. 原著喺2016年3月5號歸檔. 喺2015年12月12號搵到.
地球紀錄上最強嘅熱帶氣旋颱風泰培。1979年10月12號，喺西北太平洋上嘅颱風泰培中心風速每個鐘306公里，最低氣壓870百帕，環流闊 2174 公里，可以遮住半個美國。
**颱風**係熱帶氣旋嘅一種。氣象學嚟講，按世界氣象組織定義：熱帶氣旋中心持續風速去到12級或以上（即係每秒32.7米）叫做**颶風**（hurricane）或者本地近似意思嘅名（local synonym），其中北太平洋西部（國際日期線以西，包括南中國海）用緊嘅近似嘅名就係**颱風**（typhoon）。

據美國軍方聯合颱風警報中心統計，由 1959年到 2004年，喺西太平洋同南中國海海域，平均每年有 17.7 個颱風，最多喺八月出現，其次就係九月同十月。

詞源
--

颱風係俗語上用嚟統稱西太平洋上高嗰啲熱帶氣旋。其他地區嘅熱帶氣旋就分別有佢哋各自嘅俗稱。

結構、災害、生成條件
----------

颱風 Gay 喺泰國 Chumphon 嘅破壞
*睇熱帶氣旋*

睇埋
--

* 熱帶氣旋
* 龍捲風
* 颶風
* 熱帶氣旋強度分析法
* 香港熱帶氣旋警告訊號

拎
-

* 氣象武器
* 國際氣象組織
* 台灣颱風資訊中心全球資訊網
* 熱帶氣旋資訊
* 香港天文台：西北太平洋及南海熱帶氣旋名字(2004-)
* 熱帶氣旋分級
* 西北太平洋熱帶氣旋移動之研究報告
* 熱帶氣旋字典
**顏成坤家族**係香港嘅家族之一，中華汽車（中巴）係佢哋嘅家族事業。

家族史
---

顏成坤祖籍廣東潮陽，喺香港出世。老豆顏永祠本身係九龍倉嘅咕喱頭，後來自立門戶，喺九龍做人力車生意，不過喺顏成坤細個就已經死咗。人力車生意授權顏永祠嘅兄弟顏六去做。到顏成坤成年之後，阿媽詹氏將本來授權畀叔伯顏六嘅人力車生意收返，交畀顏成坤打理。

喺1923年，顏成坤同黃耀南一齊成立中華汽車，想喺新興起嘅巴士市場分一杯羹。佢哋最初喺九龍區經營，對手有後來都攞到專營權嘅九巴同埋啟德客車公司。1927年，顏成坤同黃耀南個妹黃亦梅結婚，兩家嘅關係更加緊密。到1932年，港府宣佈將巴士行業引入專營權制度，中巴攞到港島區嘅專營權，九巴就攞到九龍同新界嘅專營權。顏氏嘅經營陣地就由九龍搬咗去港島。

後來到1942年，日本開始佔領香港，顏成坤畀當時日治政府委任做華民各界協議會委員。到1943年尾，顏成坤就詐病辭職，之後搬去澳門直至1945年二戰打完為止。

由於中巴嘅生意有專營權保護，即係獨市生意，所以盈利一直唔係問題。除咗中巴呢盤生意，顏成坤又有參股銀行同做其他公司嘅董事長，又有參與體育事務。1951年，顏成坤又入咗立法局做議員。1959年更加升做首席非官守議員去到1961年。

但係中巴一成不變嘅管理手法，加上時代嘅進步，佢嘅服務水平漸漸為人垢病，唔單止市民，就連政府官員都批評中巴質素跟唔上時代。到1993年，政府將原本係中巴嘅26條巴士路線嘅專營權批畀城巴，對中巴做成一定打擊。

之後，年過90嘅顏成坤先至退休。生意交畀三個仔女—顏潔齡、顏傑強、顏亨利打理。三個人入面，大女係律師，二仔係機械工程師，而三仔就係醫生。本身顏成坤係扶植顏傑強繼承，佢試過做到副監理，但後嚟佢畀廉署告佢用高價同中巴入車胎去收佣金，雖然最後告唔入，但係顏成坤就開始改為重用個女。顏家第二代都無心經營巴士生意，顏傑強更加話過巴士係「邋遢生意」，另外顏成坤「慳儉」嘅性格亦都傳承曬畀大女顏潔齡，佢曾經試過用隔夜西餅招呼官員聞名。由於中巴到1990年代經營問題仍然存在，而且改革速度慢，勞資關係又好差，顏氏姊弟無心做巴士呢一瓣生意就連街外人都知。1998年，中巴嘅專營權畀政府收返，最後由新世界第一巴士投到。

喺1990年代之後，中巴開始發展地產業務，主要係將旗下嘅巴士廠房同員工宿舍重建，收入重比當時主業公共運輸多好多，呢啲地方後來發展做港運城同港濤軒等。

家族關係方面，顏氏三姊弟關係並唔算好，平時以「顏醫生」、「顏律師」稱呼，但係對守住家族產業方面，就相對團結，三個人都表示會企喺同一陣線。

2019年，大家姐顏潔齡因為年事已高，將中巴主席嘅位交畀細佬顏亨利。到2020年，顏傑強過身。2022年10月，顏潔齡嘅老公亦都過咗身。

家族樹
---

* 顏永祠 = 詹氏
	+ 顏成坤 = 黃亦梅
		- 顏潔齡 = HELMREICH, Fritz
		- 顏傑強 = 蘇雪文
		- 顏亨利（原名顏傑文） = 左紅芬
			* 顏淑嫺
**蔣介卿**（1875年1月3號—1936年12月27號），名**錫侯**，字**介卿**，一字**瑞生**，號**蕭緒**，另外一個號叫**前安**，譜名就叫做**周康**，係前中華民國總統蔣中正嘅大佬，做過地方法官、英德縣縣長、海關監督、浙江省政府委員等等。

經歷
--

蔣介卿係屋企入面嘅大仔，同蔣中正係同老豆唔同阿媽嘅兄弟。佢細個嗰時，老豆蔣肇聰將佢過繼畀堂大佬蔣肇餘，所以佢同蔣中正嘅關係就疏遠咗。後嚟，另一個細佬蔣瑞青死咗之後，蔣介卿受到一班存心不良嘅人鼓吹，想去分細佬身家但係失敗，之後重攞訟詞嚟嚇後母王采玉。

曾經中過秀才，響1921年佢畀中國民主自由先驅（重好落力咁推動）、當時嘅廣東省公署政務廳廳長古應芬睇起，將佢推介到瓊州（依家嘅海南）文昌縣做知事，之後又畀推介到英德縣做縣長，但係之後因為同貪污有關而畀人炒。響1928年，佢又一次畀人提拔，做海關監督（相當於今日嘅海關關長），後嚟佢接替做浙江省政府委員。但係後嚟佢辭職返鄉下，開公裕錢莊。

1936年，蔣介卿響武山廟睇緊大戲，聽到西安事變、同埋細佬蔣中正畀人扣押之後就突然中風，之後重死埋。但係佢嘅死到依家都有人懷疑，話佢死得好怪。

佢同細佬蔣中正關係唔係咁好，蔣中正經常講蔣介卿啲唔好嘢。

屋企
--

蔣介卿同老婆有個仔叫蔣國秉，蔣國秉同老婆生一個仔四個女，仔叫孝倫、囡囡分別叫靜娟、志倫、環倫（又叫孝玉）、明倫。蔣國秉響1982年死係台灣。另外，蔣介卿同妾侍有一個女叫蔣華秀，但係佢同老豆蔣介卿、大佬蔣國秉唔同，蔣華秀同叔父蔣中正嘅關係好到不得了，甚至仲親近過一般親生父囡。

攷
-

1. ↑  〈青年蒋介石：一代枭雄的成长史-搜狐读书-挖掘更好看的阅读-搜狐〉. *web.archive.org*. 2016-03-05. 歸檔時間2016-03-05. 喺2020-05-21搵到.`{{cite web}}`: CS1 maint: bot: original URL status unknown (link)
2. ↑  〈十大名人故居--蒋介卿故居--海曙新闻网〉. *hsnews.cnnb.com.cn*. 原著喺2016-03-05歸檔. 喺2020-05-21搵到.
**熱蠟畫**（**hot wax painting** / **encaustic painting**）係指將加熱咗成液體狀態嘅蜂蠟（beeswax）同粉狀顏料溝埋形成有色熱蠟，再用呢啲有色熱蠟畫出嚟嘅畫，亦有熱蠟畫會採用蜂蠟以外嘅蠟或者喺啲蠟嗰度加入少少亞麻籽油等嘅物料。熱蠟畫通常會係畫喺木頭、石頭或者畫布上面，一般會用畫刀等金屬架生或者特製嘅畫筆嚟畫上去個表面嗰度，畫好想要嘅圖案之後，畫畫人就會等啲蠟慢慢冷卻變硬，形成一幅完成作品。熱蠟畫通常都需要用好多特製嘅架生先至可以畫得到，所以唔係咁常見[1]。

熱蠟畫出名在於佢嘅古老性：熱蠟畫嘅其中一個英文名「encaustic painting」源自希臘文嘅「enkaustikos」，意思係「燒入去」噉解[2]；事實係，熱蠟畫嘅做法早喺公元 1 世紀經已有古羅馬人喺度用[3]，而好多 1 至 3 世紀嘅古埃及同古羅馬文物上都有用熱蠟方法畫出嚟嘅圖像[4]。喺中世紀嗰陣，熱蠟畫喺東歐（睇埋拜占庭帝國）同埋中東嘅某啲地區一路都有相當嘅影響力。而呢種獨特嘅畫畫方式仲喺 1990 年代開始喺西方世界重新崛起[5]。

圖庫
--

* 埃及聖嘉芙蓮修道院嘅聖像；  
公元 6 世紀
* 聖嘉芙蓮修道院描繪聖母嘅聖像；  
公元 6 世紀
* 公元 10 世紀一幅熱蠟畫

睇埋
--

* 濕壁畫

攷
-

1. ↑  Mattera, Joanne (2001). *The Art of Encaustic Painting: Contemporary Expression in the Ancient Medium of Pigmented Wax*. Watson-Guptill Publications. p. 22.
2. ↑  Encaustic. *Online Etymology Dictionary*.
3. ↑  Pliny the Elder (1855) [c. AD70]. *The Natural History*. Translated by John Bostock; H.T. Riley. London: Taylor and Francis. Book 35, ch 41.
4. ↑  Doxiadis, Euphrosyne (1995). *The Mysterious Fayum Portraits: Faces from Ancient Egypt*. H. N. Abrams. p. 193.
5. ↑  Gianquinto, Michael A. Cape Cod Museum Curator of Art. *Swept Away: Translucense, Transparence, Transcendence in Contemporary Encaustic*. (2014) Curator's foreword to Hunterdon Art Museum Exhibition Catalog, p. 6.
**古無輕唇**音係大清錢大昕提出嘅聲韻學概念：「凡輕脣之音古讀皆為重脣」，唐末出現輕唇音（[f]、[fʰ]、[v]、[ɱ]），喺古時應該讀做重脣音（[p]、[pʰ]、[b]、[m]）。而粵語裏頭，唔少字嘅讀音引證呢點。

粵語
--

粵語裏面，有唔少字係文白異讀，當中一部分重印證咗古無輕唇音呢個現象。呢一堆字，白讀音都係重唇音，即係話，以粵拼 b 或者 p 作為聲母，而文讀音就係輕唇音，即係 f 聲母。例如：「仆」字，解做「前仆後繼」時讀做「fu6」，「仆街」讀做「puk1」。「埋伏」嘅「伏」字讀做「fuk6」，講「伏匿匿」時，讀做「buk6」。
類似嘅例子重有好多。

不過，各地中、小學都無「粵語堂」，唔會教細佬仔呢一啲嘢，只有「中文堂」，淨係教現代漢語書面語。所以，多數講粵語嘅人，都淨係識得呢一堆字嘅文讀音，唔知道呢啲字原來重有白讀音。

亦因為咁，雖然佢哋成日將呢啲字掛響口邊，用過無數次，但係都唔知道呢啲字嘅本字係點樣寫，重會以為係無得寫嘅俗字、方言字，唔知道呢啲字其實好古雅。於是，有啲人就會用同音假借字來寫，好似將「浮」（pou4）寫成「蒲」；有陣時甚至另造新字：例如有本字「埠」（bou6）唔用，偏偏造個「埗」字出來。

其實用本字寫，唔單只更加正宗，重可以令句子嘅意思更加清楚，甚至連外省人都估到係點解添。

  


|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
《**熾盛光佛並五星圖**》（英文：Tejaprabhā Buddha and the Five Planets）係大唐人張淮興畫嘅畫，出自莫高窟藏經洞，家下藏喺倫敦大英博物館。幅畫係中國最早將五大古典行星（英文：Classical planet）擬人化嘅藝術作品，唔只題材罕見，畫入面重有題記曰「熾盛光佛並五星神，乾寧四年正月八日，弟子張淮興畫表慶光」。呢位張淮興嘅生平所知唔多，似乎得呢幅畫傳世。

描述
--

幅畫由主尊熾盛光佛同埋五星組成，呢啲神靈乘踏喺五色祥雲上。熾盛光佛周身放射五彩強光，坐緊一輛雄牛所牽嘅車向左奔馳，佢面前嘅祭壇上擺住套華麗嘅黃金祭器，身後有兩隻飄揚嘅旗幟。呢套祭器使用墨描，當初可能用咗金色暈染。熾盛光佛周圍按逆時針環繞五星神像：頭戴猿冠，着黑衣，手持紙筆嘅女子係木星；頭戴豬冠，着靑衣，手捧花果嘅男子係水星；頭戴牛冠，手持錫杖，棕褐色皮膚嘅婆羅門男子係土星；頭戴鳥冠，膚白如雪，着住白色練衣，手彈琵琶嘅女子係金星；頭戴驢馬冠，紅髮紅膚，四隻手各持矢、弓、劍同三叉戟嘅外道（英文：Tirthika）男子係火星。該畫鮮麗耀目，可能係喺宗教遊行時，用來挑掛喺遊行隊伍中。

其他版本
----

法國國家圖書館藏有另一幅《熾盛光佛並五星圖》（法文：Peinture polychrome bouddhique；睇〈畫廊〉），係紙本彩繪，約莫喺公元9至10世紀畫，唔同嘅係代表金星嘅神靈改以男性呈現。

畫廊
--

* 頭戴猿冠，手持紙筆嘅木星頭戴猿冠，手持紙筆嘅木星
* 頭戴豬冠，手捧花果嘅水星頭戴豬冠，手捧花果嘅水星
* 頭戴牛冠，手執錫杖嘅土星頭戴牛冠，手執錫杖嘅土星
* 頭戴鳥冠，手彈琵琶嘅金星頭戴鳥冠，手彈琵琶嘅金星
* 頭戴馿馬冠，手持矢、弓、劍同三叉戟嘅火星頭戴馿馬冠，手持矢、弓、劍同三叉戟嘅火星
* 祭壇上擺住嘅黃金祭器祭壇上擺住嘅黃金祭器
* 法國國家圖書館所藏《熾盛光佛並五星圖》法國國家圖書館所藏《熾盛光佛並五星圖》

攷
-

1. ↑  Russell-Smith, Lilla (2006). "Stars and Planets in Chinese and Central Asian Buddhist Art in the Ninth to Fifteenth Centuries: An important Tejaprabhā composition found in Dunhuang". *academia.edu* (英文). p. 103. 喺2018-07-12搵到.
2. ↑  "Collection online, museum number 1919,0101,0.31". *British Museum* (英文). 原著喺2018-07-07歸檔. 喺2018-07-06搵到.
3. ↑  "Pelliot chinois 3995 : Peinture polychrome bouddhique". *bnf.fr* (法文). 原著喺2018-11-24歸檔. 喺2018-07-25搵到.

出面網頁
----

* Ethnicity in Tang Buddhist Art at Chinese Buddhist Encyclopedia （英文）
圖爲域多利城北岸。右邊至高嘅大廈係國際金融中心二期。大廈右邊，背後高山係扯旗山，而大廈左邊，背後山坳係爐峯峽
**爐峯峽**（Victoria Gap），又寫**爐峰峽**，英文繙爲**域多利峽**，《香港雜記》繙**域多厘峽**，係香港一坳，喺香港島扯旗山同歌賦山之間，係太平山脊深陷之處。呢帶係山頂區，亦係遊客常臨之處。有巴士、小巴同山頂纜車直達，去山頂各處遊覽嘅出發點。

名
-

英文叫Gap，唐文取佢狹窄之意，似夾之音，叫佢做峽。但爐峯峽，爲山脊一帶，比較平而無夾形，實則叫坳爲宜。

爐峯峽土名不詳，英文有Victoria Gap，有唔同唐字譯名，好似**域多利峽**、**域多厘峽**、**維多利亞峽**等。英文叫域多利，係以誌當時英王域多利（Queen Victoria）。因呢帶叫山頂區，所以又叫**山頂峽**。而爐峯峽呢個名，係後來先有。之所以叫爐峯，皆佢爲扯旗山頂一帶。而扯旗山一帶，舊時海防有紅香爐汛，後有人稱扯旗山爲爐峯，所亦叫坳做爐峯峽。

地理
--

爐峯峽喺兩山之間，西北有扯旗山，東南有歌賦山，兩峯連成山脊，個坳就係個凹位。

爐峯峽係分水嶺，分水南北。北入域多厘城，注入域多厘海口。南轉東入薄扶林，由薄扶林水塘蓄（讀草陰去）起，水過薄扶林南流，到瀑布灣入海。

街道
--

爐峯峽係山頂道、舊山頂道、柯士甸山道、夏力道、盧吉道同芬梨道交匯之處。

屋宇
--

爐峯峽一景。右爲凌霄閣
爐峯峽有山頂纜車總站，站上有凌霄閣。無幾遠有山頂廣場。
**和田清**（1890年11月15號—1963年6月22號）係日本嘅歷史學家、文學博士，東京大學名譽教授，有日本現代研究中國滿蒙史第一人嘅稱號。

底細
--

和田清喺日本神奈川縣出世，細紋仔時讀高座郡小學，中學就讀東京第一高等學校，然後考入東京帝國大學文科大學（而家東京大學文學部）史學科，1915年攞到學士學位，入東京帝國大學文科大學史學科東洋史學專修科深造三年。1917年攞到學位後做過中央大學預科講師同埋東京帝國大學講師。1924年渠過歐美同埋中國遊學，1926年佢返返日本。前後做過東京帝國大學、日本大學教授，做過東洋文庫專職理事，1951年佢曾經俾人選做日本學士院會員（院士）。死後佢俾日本政府追授三位勛二等勛章。

出名著述
----

* 《內蒙古諸部落的起源》，奉公叢書，1917年
* 《支那通史》（上），巖波書店，1938年
* 《支那史序說》（世界歷史Ⅱ），河間書房，1941年
* 《中國史概說》，巖波書店，1951年
* 《〈魏誌·倭人傳〉、〈後漢書·倭傳〉〈宋書·倭國傳〉〈隋書·倭國傳〉譯註》，巖波書店，1951年
* 《東洋史》，寶文館，1956年
* 《〈明史·食貨誌〉譯註》上、下，東洋文庫，1957年
* 《〈宋史·食貨誌〉譯註》上、下，東洋文庫，1960年

參考
--

* 和田久徳「和田清」（『國史大辭典 14』（吉川弘文館、1993年） ISBN 978-4-642-00514-2